
Există o lege bine definită a tămăduirii mentale şi această lege poate fi 
aplicată oricui, indiferent de puterea mentală sau de puterea voinţei; acest 
lucru este demonstrat de către lucrarea de faţă - s-ar putea spune, 
inspirată. Aceasta este o introducere practică în tratamentul mental şi fizic. 
Este compatibilă cu orice fel de credinţă religioasă. 

În timp ce era student la un mare spital londonez, autorul, dr. F. W. 
Bailes, a observat îndeaproape factorii mentali care interveneau în procesul 
de vindecare al pacienţilor. A remarcat faptul că unele modele de gândire 
fundamentale, în mod invariabil, produceau reacţii fizice corespunzătoare şi 
că el putea provoca aceste reacţii stimulând modelele mentale în cauză. 
Având o pregătire ştiinţifică, el a considerat că trebuie să existe în lumea 
mentală certitudini asemănătoare de acţiune. 

De-a lungul anilor ce au urmat, el a dovedit că atât boala cât şi sănătatea 
îşi au originea în stări mentale corespunzătoare, că există o tehnică bine 
definită de tratament mental şi spiritual care pune în mişcare Legea 
Mentală şi ca rezultat aduce sănătatea fizică. 

In acţiunile sale în acest domeniu a fost sprijinit şi încurajat de către 
oameni de ştiinţă, prieteni şi medici, unii dintre aceştia chiar vindecaţi de el. 

Prima ediţie a fost publicată acum 36 de ani (1942), iar prezenta ediţie 
este a 10-a (1973). 


INTRODUCERE 


Oricine se poate bucura de o sănătate excelentă dacă urmează o cale 
adevărată spre aceasta. O bună sănătate nu este darul acordat câtorva 
favorizați de către o Providenţă capricioasă, după cum nici boala nu atinge 
pe unii sau pe alţii pe motivul că o Providenţă, de nepătruns şi de neînțeles, 
doreşte ca aceştia "Să-şi poarte crucea", obţinând în acest fel un soi de 
nebuloasă purificare spirituală. N 

In ştiinţa medicală, prima Lege a vindecării este: "Inlătură cauza". Cauza 
respectivă a fost mai întotdeauna căutată în țesuturile trupului. Totuşi, nu 
numai metafizicianul, ci chiar şi medicul practician, a ajuns să-şi dea seama 
că pricina fundamentală a multor maladii se găseşte în minte. Aceasta nu 
înseamnă că oamenii îşi închipuie că sunt bolnavi sau, tot aşa, îşi închipuie 
că se însănătoşesc. Explicaţia se află mult mai profund, în activităţile 
complexe ale minţii umane. 

Cauza reală a bolii se găseşte în stările emoţionale de teamă, gelozie sau 
anxietate, frustrări şi contradicții (contrarietăţi), generate de încercările 
oamenilor de a obţine fericirea şi de a face faţă pretențiilor vieţii moderne. 
Impresiile şi învăţămintele din copilărie pot fi cauze ajutătoare; impactul 
milioanelor de minţi înconjurătoare sigur că are o influenţă determinantă; 
conversaţia rudelor sau prietenilor îi poate afecta. Se mai poate adăuga la 
aceste cauze o gamă întreagă de simptome şi insuflarea fricii ce se 
desprinde din prospectele de desfacere a medicamentelor, precum şi din 
articole sau publicaţii de popularizare privind bolile şi sănătatea. 

Toate acestea nu sunt întotdeauna recepționate conştient, şi totuşi ele 
creează în mod inconştient în minte un fel de complex subiectiv de frică- 
gând care afectează organismul uman zi şi noapte, fie că este treaz sau că 
doarme; cu alte cuvinte, se formează inconştient un corp subiectiv de gând- 
frică de care cel afectat nu-şi poate da seama. 

Ajungând la cauze subiective, observarea unor forme de boală la prieteni 
sau rude creează o stare de teamă ca nu cumva maladii asemănătoare să-l 
atace şi pe cel care constată. Faptul că părinţii sau alte rude au suferit de 


anumite boli, conduce la teama că se poate să existe o tendinţă în familie, 
moştenită de alţi membri. 

Oricare ar fi modelul-frică de bază, un fapt este clar şi anume că 
adevărata maladie nu constă atât în manifestarea fizică exterioară, cât în 
starea mentală de bază. Boala este semnul exterior al unei tulburări 
mentale. Reiese de aici că orice încercare de remediere îndreptată asupra 
formei fizice va lăsa cauza fundamentală neatinsă. Prin urmare, dictonul 
"înlătură cauza" determină pe cel care caută să-şi refacă sănătatea - a lui 
sau a altuia - să înveţe cum să şteargă modul de gândire distructiv, mai 
înainte de a putea obţine dezrădăcinarea tulburării fizice. 

Scopul prezentei lucrări este de a scoate în evidenţă, într-un stil curent - 
evitându-se termenii tehnici - modul în care boala îşi are originea în fluxul 
de gândire, precum şi metoda precisă pe care o poate folosi cel care 
doreşte să-şi refacă o stare mentală eliberată de teama de boală, prin 
înţelegerea forţelor universale ce pot fi utilizate în a vindeca. 


CAPITOLUL I - REALITATEA DESPRE MINTE ŞI POSIBILITĂŢILE SALE 


Secretul ştiinţei vindecării se bazează pe o înţelegere corectă a ceea ce 
este gândirea, modul de acţiune şi legătura cu Mintea Universală. 

Inteligența cosmică poate fi sesizată de aceia care gândesc mai profund. 
Sunt legi evidente şi de netăgăduit ale ordinii în Univers şi aceasta pentru 
că există o Inteligență diriguitoare în spatele Universului, care este dovedită 
de felul în care particulele de materie sunt atrase sau respinse unele faţă de 
altele. Orice din acest Univers, până la cel mai simplu fir de iarbă, urmează 
un plan de dezvoltare. Poziţia şi mişcarea astrelor şi planetelor sunt 
mărturia unei Inteligenţe creatoare şi diriguitoare. 

Odată admisă Inteligența Universală, se pune întrebarea: Care este 
legătura dintre noi şi această Inteligență? Dacă am putea răspunde la 
această întrebare, problema îmbolnăvirii ar fi rezolvată. Trebuie spus că 
secretul vindecării constă în abilitatea omului de a se uni conştient cu 
această Inteligență Universală şi a extrage din ea ceea ce-i trebuie pentru 
înlăturarea modelelor de gândire-boală şi înlocuirea lor cu modele de 
gândire-sănătate. Este mult mai uşor de practicat astfel decât îşi închipuie 
mulţi, şi sunt milioane care au reuşit să elimine boala din existenţa lor prin 
vindecarea mental-spirituală. 

Fiind stabilit ştiinţific faptul că Inteligența Universală este unică - aşa cum 
şi materia este unică - iar legile aşa-zis universale se reduc tot la Una, 
inteligenţa folosită de om în oricare din acţiunile sale face parte integrantă 
din această Inteligență care conduce Universul; diferenţa constă numai în 
grad şi nu în esenţă. Omul poate nu înţelege această diferenţă, acest 
adevăr, dar este un fapt real, că atunci când gândeşte, el gândeşte cu Unica 
Minte a Universului. Nu există un astfel de lucru ca mintea ta sau mintea 
mea. Ceea ce numim minte individuală este numai acea parte din Mintea 
Universală pe care cineva o foloseşte la timpul său. Nu există un astfel de 
lucru, ca aerul tău sau aerul meu, există numai un singur aer distribuit în 
mod egal pe întreaga planetă. 

Când am înţeles că această Minte Universală umple Universul, ne putem 
reprezenta aceasta ca pe un mare ocean al Minţii ce ne înconjoară şi în care 
suntem cufundaţi. Aceasta este subiectivă sau subconştientă - ceea ce 
înseamnă că nu are puterea de a alege, ci trebuie să fie dirijată spre a 
acţiona. Este extrem de inteligentă, conţine toată cunoaşterea din Univers, 
dar nu este o minte care judecă. Ştie numai un singur lucru - să acţioneze în 
direcţia în care este dirijată. 

Se poate naşte întrebarea: cine sau ce are alegerea, judecata sau 
conducerea? Acestea le are Prima Cauză, sau Spiritul. Dacă ne ducem cu 


gândul înapoi, departe, dincolo de începutul a tot ce este format, suntem 
forţaţi să tragem concluzia că Universul trebuie să fi fost creaţia gândului. 
Ştiinţa cunoaşte faptul că Pământul nu s-ar fi putut forma singur. O 
proprietate importantă a materiei este inerția, adică ea nu are puterea de a 
se mişca prin ea însăşi în nici un fel. Asupra materiei trebuie acţionat de 
către o formă de energie din afara ei - şi acesta este gândul, singura formă 
de energie din Univers care nu este materie. Gândul este produsul 
inteligenţei, deci putem presupune fără grijă că, înainte de a lua formă 
materia, trebuie să fi fost o Inteligență care a putut cauza această 
condensare în formă. Unii numesc această Inteligență, Dumnezeu. Numele 
nu importă - importanţă are faptul că există. 

Această Inteligență acţionează în două feluri: mai întâi ca Inteligență 
creatoare selectivă, care hotărăşte ceea ce voieşte să se facă; în al doilea 
rând, ca o Inteligență care se supune şi îndeplineşte dorinţele inteligenţei 
creatoare. Această Inteligență secundară acţionează întotdeauna şi integral 
ca Lege, având toată cunoaşterea necesară de a construi orice este de 
făcut, dar lucrând totdeauna după un model prestabilit, de la care nu are 
puterea de a se abate. Dacă s-ar abate, nu ar exista nici o Lege în Univers şi 
rezultatul lor ar fi un haos. Universul este produsul unui gânditor, care 
gândeşte matematic. 

Acest gânditor, sau Dumnezeu, este indivizibil, unic, dar manifestarea să 
poate fi separată în trei părţi pentru a înţelege mai bine cum acţionează. 
Avem, deci, acest Dumnezeu Unic, acţionând pe trei planuri de vibrații; 
astfel avem Dumnezeu ca Spirit, cea mai înaltă şi cea mai puţin tangibilă 
vibraţie dorind să creeze un univers al formelor. Pentru Spirit, a dori este a 
crea. Integrat în acest Spirit există marea substanţă amorfă a Universului, 
care ar putea fi pe drept numită corpul lui Dumnezeu. Asupra acestei 
substanţe, caracterizată prin inerție, trebuie să acţioneze o forţă din afara 
să. Este vibrația cea mai joasă şi cea mai tangibilă. Prin urmare, Spiritul 
foloseşte Mintea ca să acţioneze ca Lege spre a modela şi forma Universul 
ca materie densă aşa cum îl cunoaştem. Vibraţia Minţii fiind mai mică decât 
aceea a Spiritului, o face să fie subordonată Spiritului şi, fiind la rându-i mai 
înaltă decât cea a materiei, face ca materia să fie supusă ei. Prin urmare, 
Dumnezeu ca minte ar putea fi înţeles ca vibraţie de mijloc. Astfel, Spiritul 
îşi exprimă voinţa, iar Mintea se supune necontestat să modeleze materia în 
forma concepută şi deţinută numai de Spirit. 

Oricum, omul este în mic ceea ce Dumnezeu este în mare, la rândul lui el 
fiind o trinitate similară. Omul este material prin corpul său şi deci una cu 
Dumnezeu în cea mai joasă dintre vibrații. Apoi el este un gânditor, mintea 
lui făcându-l să fie una cu Dumnezeu în planul mental; şi este spiritual, fiind 
una cu Dumnezeu la nivelul cel mai înalt de vibrații. 

Este necesar, mai înainte de a aprofunda acest modus operandi al 
vindecării, să înţelegem în mod clar că trupul omului este făcut din marea 
substanţă amorfă care este materia primă a Universului însuşi, care a fost 
numit corpul lui Dumnezeu. Prin urmare, corpul omului nu este deloc un 
lucru ticălos. El este un templu sacru în care sălăşluieşte Spiritul şi prin care 
Spiritul acţionează folosind Legea Minţii. Este adevărat, corpul uman este de 
o vibraţie mai joasă decât spiritul sau mintea, fiind mai dens, dar în acelaşi 
timp este substanţa spiritului şi dacă nu prindem în toată claritatea acest 
adevăr, vom pierde mult din cunoştinţele necesare vindecării. 

Mintea omului este mintea lui Dumnezeu. Psihologul ne spune că 
mentalitatea umană se împarte în două nivele; nu două minţi, ci două faze 
ale unei singure minţi, numite fie conştient şi subconştient, fie obiectivă şi 
subiectivă. Mintea obiectivă a omului este Mintea raţiunii, a alegerii, a 
dirijării, şi nu creează atât de mult cât dirijează activitatea creatoare. Mintea 
subiectivă este Mintea creatoare; este acea profunzime enormă a 


inconştientului în care sunt depozitate toate amintirile gândirii şi acţiunile 
trecutului, care nu dispar chiar dacă nu pot fi chemate în mod conştient, dar 
care plutesc la suprafaţă în vise şi complexe. 

Mintea subiectivă este aceea care conduce diversele activităţi ale 
corpului. Nimic în Univers nu se poate desfăşura fără Minte şi acest adevăr 
este valabil şi pentru corpul omenesc. Mintea subiectivă este aceea care 
face inima să bată, menţine procesul respiratoriu al plămânilor, stimulează 
acţiunea digestivă, menţine temperatura corpului, dirijează transportul de 
energie nervoasă şi altele, pe care le îndeplineşte uşor şi fără efort. 

Motivul pentru care mintea subiectivă a omului poate face toate acestea 
este acela că ea este de fapt o parte din Mintea Subiectivă Universală. 

Atunci când înţelegem că nu există decât o unică Minte Universală în 
întregul Univers şi că omul este el însuşi din această Minte, ne putem da 
uşor seama că Mintea care a creat pentru prima dată celulele corpului poate 
tot aşa de bine şi de uşor să facă alte celule noi impregnate cu forţă vitală. 
Şi dacă înţelegem că această Minte Subiectivă Universală construieşte 
totdeauna conform unui model pus la dispoziţie de Spirit, ne dăm seama 
uşor cum omul poate pune în mişcare această Lege a Minţii în direcţia 
dorită, când a înţeles că toată puterea universului aşteaptă ca el însuşi să 
se recunoască drept spirit, având privilegiul de a-şi spune cuvântul care 
dirijează Mintea să urmeze modelul pe care îl pune în faţă. 

Mintea obiectivă sau conştientă a omului corespunde cu Spiritul divin. 
Prin aceasta nu se înţelege că gândirea conştientă (mintea) este perfectă - 
ştim că uneori este diabolică - dar omul este spirit în sensul că are puterea 
să raţioneze, să aleagă, să selecteze, precum şi abilitatea de a dirija Mintea 
subiectivă în direcţia hotărâtă. Un exemplu îl constituie cazul când hotărâm 
să ne trezim la o anumită oră dimineaţa, ceva mai devreme decât de obicei 
(ceea ce constituie o alegere conştientă); exact la ora fixată, Mintea 
subiectivă ne scoală, adesea cu câteva secunde înainte de a suna 
deşteptătorul. Se înţelege deci că omul, ca spirit sau minte obiectivă, se 
serveşte de mintea subiectivă, care se supune alegerilor sale conştiente. 

Sufletul este una cu Mintea Subiectivă. Sufletul Universal este Mintea 
Subiectivă Universală. Sufletul individual este mintea obiectivă individuală şi 
poate că cea mai importantă caracteristică a să este supunerea absolută 
faţă de Spirit. Nu are nici o dorinţă sau preferinţă proprie, rămânând 
totdeauna la dispoziţia Spiritului. In aceasta nu există nici o constrângere. 
Există numai egalitate. Se aseamănă cu un cămin fericit în care fiecare 
partener îl consideră pe celălalt egal. 

Unul din lucrurile greu de sesizat pentru unii este acela că Mintea 
Universală, atotputernică prin toate puterile Divinităţii, voieşte să fie la 
dispoziţia omului şi să intre în acţiune în direcţia pe care el doreşte s-o 
indice. Când suntem pătrunşi de acest adevăr şi putem pune în mişcare 
Legea în folosul nostru propriu, descoperim că avem de-a face cu o forţă 
care - deşi atât de formidabilă încât ar putea să ne sfărâme - se supune în 
întregime voinţei noastre. Nu trebuie să existe nici o superstiție şi nici o 
teamă când venim în contact în acest mod cu Legea Minţii. 

Această considerabilă forţă de vindecare nu este o persoană - de fapt 
este un Principiu, este singurul principiu din Univers. Legea Minţii răspunde 
la o inteligentă folosire a forţelor sale. Puterea să creatoare se îndreaptă în 
orice direcţie dorim, singurul lucru cerut fiind acela de a fi respectate legile 
mecanismului său, ale modului său de a acţiona. Vom afla mai târziu care 
sunt aceste legi, dar pentru început putem fi încredinţaţi că, de fapt, chiar în 
clipa de faţă există un flux de forţă universală dedicată folosului nostru. Mai 
mult, nici nu trebuie să ne rugam de acesta, să-i cerem, să-l implorăm sau 
să ne chinuim pentru el. Tot ce avem de făcut este să-l recunoaştem şi să 
fim convinşi că există pentru îmbogățirea vieţii noastre, pentru sănătatea 


noastră, fericirea şi prosperitatea noastră. După cum am mai arătat, 
această Lege nu trebuie abordată cu teamă sau spaimă, fiind o Lege 
naturală, nu o persoană. Mai putem înţelege că, deşi este impersonală, 
posedă o inteligenţă infinită şi nu are nici o dorinţă proprie; este în 
întregime neutră. Este gata, la comanda omului, să-i acorde puterea să 
creativă, şi cu toate acestea nu posedă o conştiinţă de sine, ca şi legea 
electricităţii. Dar nu trebuie să ne închipuim, pentru acest fapt, că nu 
posedă o inteligenţă. Din contră - cum am mai arătat - are o inteligenţă 
infinită. 

Mintea Universală nu pune nici o limită şi omul poate merge cât de 
departe doreşte, sau poate să stea pe loc. Singura limită este aceea creată 
de el însuşi, deoarece este liber să decidă singur şi nimeni altul nu o poate 
face pentru el, ceea ce face el însuşi fiind acţiunea lui şi numai a lui. 

In călătoria descoperirii de sine, el este propriul comandant al propriului 
sau vas şi este singur răspunzător de oprirea din cursă, ca şi un navigator 
solitar. Deci este răspunderea omului aceea de a-şi alege propria destinaţie, 
iar puterea motrice pentru a-l duce acolo este furnizată de această Lege 
impersonală. Numai când s-a pătruns de acest adevăr fundamental, el este 
pregătit să-şi coordoneze propriile sale forţe şi să se bizuie pe Mintea 
Cosmică pentru a păstra motoarele în funcţiune în timp ce el cârmeşte 
nava. 

Şi tot atât de impersonal cum răspund motoarele navei comenzilor 
precise, şi Legea Universală a Minţii răspunde comenzilor conştiente ale 
omului. 

intelegem că trăim într-un Ocean de Minte subiectivă. Ceea ce ne 
înconjoară o numim Minte Subiectivă Universală - ceea ce foloseşte o 
numim Minte Subiectivă Individuală, dar amândouă sunt absolut identice. 
Cu cât suntem mai capabili să concepem mai bine să folosim Mintea 
Universală, cu atât mai puternic devine gândul nostru. Fiinţa umană îşi 
poate lărgi concepţia despre forţa disponibilă pentru a o folosi la infinit, iar 
dacă ne limpezim viziunea şi înţelegem în mod corespunzător, vom 
descoperi întotdeauna că există tot atât de mult din această forţă cât poate 
accepta mintea noastră. 

Nu trebuie să existe nici o teamă că s-ar putea atinge vreo limită care să 
depăşească universalul. Am putea, dacă am dori, să folosim totul din forţa 
cosmică fără a o reduce cât de infim. Chiar dacă toate sufletele în viaţa ar fi 
suficient de conştiente, aşa ca toţi să tragă maximum de forţă din Universal, 
tot nu ar fi nici o diminuare în această putere, întrucât ea este infinită, 
nelimitată şi inepuizabilă. 

Omul trăieşte într-o lume a simţurilor, fiind mărginit din cauza 
concepţiilor eronate pe care le are despre spaţiu şi timp. El aplică termeni 
cantitativi lucrurilor spirituale, nereuşind să-şi dea seama că Dumnezeu nu 
are măsură. De fapt, toată Divinitatea umple întregul Univers, şi totuşi, totul 
din Divinitate este în fiecare Om. Mai mult decât atât, totul din Divinitate 
este în fiecare celulă a corpului, în cel mai plăpând organism, în fiecare fir 
de iarbă. Şi totuşi aceasta nu înseamnă că este divizată în bucăţi; 
Dumnezeu, fiind indivizibil, se află în orice loc în orice clipă, în toată măreţia 
să. Trebuie să ne eliberăm de o concepţie materialistă a oricărui 
raţionament care presupune divizarea în particule minuscule a Divinităţii în 
scopul de a impregna diversele organisme. 

Este esenţial să cuprindem în înţelegerea noastră acel adevăr 
fundamental că suntem pătrunşi de întreaga prezenţă a Divinităţii şi nu 
numai de o minusculă părticică din aceasta, pentru că atunci când ne trezim 
la semnificaţia să, este o concepţie care zguduie imaginaţia. Prima data 
când cineva ajunge să-şi dea seama în conştiinţa să de faptul că este 
impregnat de întreaga putere şi prezenţă a lui Dumnezeu, şi nu numai de o 


părticică, se trezeşte în el un sentiment de siguranţă ce nu mai putuse fi 
resimţit până atunci. Când întrezăreşte intensitatea adevărului că întreaga 
Forţă Universală se scurge prin corpul său, este capabil să rămână liniştit, în 
siguranţă, complet lipsit de teamă la apariţia vreunei maladii. Pentru că 
teama lui a fost complet creată de ideea ce şi-a format-o el însuşi că ar fi 
invadat de către un inamic puternic, crud şi nemilos; acesta este motivul 
pentru care nu a putut crede niciodată că mica să mentalitate ar putea să 
înfrunte acest monstru al maladiei. 

Acum însă el are un nou mod dea privi, o nouă imagine. Această boală- 
formă nu mai este o creatură amenințătoare. Toate lucrurile sunt relative. In 
faţa Forţei Universale de vindecare şi a Prezenţei, forma-boală păleşte şi se 
diminuează, devenind în faţa ochilor săi o apariţie mică şi firavă, care 
încearcă să-l sperie. El îşi dă seama ce este de fapt, o imagine ce încearcă 
să-i ia imaginea realităţii. Omul ştie că de fapt singura realitate în Univers 
este Spiritul, că lumea materială, cu toate formele sale diferite, este numai 
o lume a umbrei, în timp ce adevărata lume este a Spiritului şi a Minţii. Aşa 
că este eliberat de teama de o viaţă pentru boală, deoarece mai mare este 
EL, care este pentru noi, decât ei care sunt împotriva noastră. 

Omul nu trebuie să aştepte aşa numita revelaţie pentru a cunoaşte pe 
Dumnezeu. Fără îndoială că scrierile sacre ne-au spus multe despre 
Divinitate; dar nu suntem siliţi să le acceptăm concluziile când ne violează 
raţiunea, sau când vin în conflict cu ceea ce noi singuri suntem capabili să 
observăm. Omul poate observa singur cum lucrează Inteligența în Univers şi 
astfel poate să-şi creeze propria-i credinţă în Forţa Universală şi Inteligentă. 
Astfel, el construieşte pe o fundaţie pe care el însuşi a pus-o, mai degrabă 
decât pe una care a fost pusă de altcineva. Să considerăm Universul ca o 
demonstraţie a lucrului Inteligenţei. Toată armata de corpuri cereşti 
evoluează prin spaţiu ca o armată de soldaţi, fiecare urmându-şi cărarea 
fără urme prin milioane de mile de spaţiu, fiecare exact la timpul său, ca şi 
cum ar fi conduse de degetele invizibile ale unui maestru de marionete. 

Factorul invizibil care dirijează este Mintea Universală. Ea desfăşoară o 
înaltă ordine dată de Inteligență - Inteligența infinită - ce demonstrează o 
forţă fără limite. Trebuie exercitată o imensă energie pentru a pune în 
mişcare aceste imense corpuri prin spaţiu, totuşi aceasta se face în tăcere, 
cu siguranţă şi certitudine, de către această Inteligență infinită care trebuie 
să fie Forţa infinită. 

La această Forţă Inteligentă omul are acces, deoarece el este una cu 
această Minte Universală. Atâta timp cât el continuă să rămână orb la acest 
fapt, va continua să ducă viaţa unui sclav. Acea imensă Forţă se află la 
dispoziţia să spre a fi folosită, dar nu se pune în mişcare până ce nu este 
solicitată de el. Când el înţelege şi admite faptul că aceeaşi forţă care 
menţine Universul în activitate este gata să-i menţină corpul în afara 
pericolului de îmbolnăvire, atunci poate şti că nu există boli incurabile - sunt 
numai oameni incurabili, şi aceasta deoarece ei rămân orbi la potenţialul lor 
de vindecare. Aceia care gândesc că vindecarea lor depinde numai de 
propriile lor eforturi mentale, cum ar fi concentrarea, puterea voinţei şi 
altele, vor fi dezamăgiţi. Aceia, însă, care învaţă cum să permită acestei 
Inteligenţe Universale să curgă în folosul lor, vor găsi eliberare şi vindecare. 

Aceasta este, deci, Inteligența şi Forţa pe care omul le poate pune în 
acţiune. Pe cât de puternică este pentru a menţine în Univers armonia, tot 
atât de ascultătoare este la gândul şi cuvântul omului şi poate fi îndreptată 
către construirea sănătăţii perfecte, către fericire şi prosperitate, de către 
acela care i-a înţeles prompta ei reacţie complet favorabilă. Aceasta este 
Legea Minţii, a cărei forţă o invocăm. Este mai mare decât orice ar părea că 
se opune dorințelor noastre. Nimic din acest Univers nu are puterea de a ne 
frustra, deoarece suntem una cu Dumnezeu-Minte şi Dumnezeu-Forţă. 


CAPITOLUL Il - CUM GÂNDUL PROVOACĂ BOALA 


Omul trăieşte în interiorul conştiinţei sale şi nu în afară, în lumea 
exterioară. El nu-şi dă seama că s-a lovit de o obstrucţie decât atunci când 
mesajul a fost transmis conştiinţei sale prin intermediul nervilor. Lucrurile 
pe care le suferă omul, le suferă în interiorul conştiinţei sale, atunci când 
nervii îi raportează senzaţia. 

Trebuie să înţelegem adevărata relaţie dintre Minte şi Trup pentru a 
vedea din ce este făcută aserţiunea că stările mentale sunt responsabile 
acţionând printr-un corp. 

Acesta este un adevăr fundamental, ce trebuie să fie acceptat dacă voim 
să existe vindecare mentală şi spirituală. 

Corpul însuşi este rezultatul activităţii minţii, este modelat de către minte 
şi modificat de către MINTE. 

Modificările fizice de natură superficială pot fi observate dacă se 
urmăresc schimbările din stările mentale. 

Se ştie încă de mult că ulcerul gastric, astmul, afecţiuni ale pielii, 
tulburările cardiace şi altele sunt cauzate de deranjamentul mental care se 
manifestă pe o perioadă de timp. 

Se afirmă că stări emotive adverse opresc producţia de celule roşii 
sangvine, ducând astfel la anemie; de asemenea, o mare parte din aşa 
numitele indigestii nervoase sunt indigestii emotive. 

Se pune întrebarea dacă stările fizice pot fi corectate prin modificarea 
stării mentale. Oamenii de ştiinţă afirmă că s-au văzut cazuri de vindecări 
ale unor afecţiuni ca: erupții cutanate, stări de răceală provocate de 
frustraţii ale unor necesităţi fiziologice (dragoste, relevare, etc.) prin 
tratamente mentale corespunzătoare. De asemenea, se afirmă că sinuzita, 
polipoza nazală, colita şi stările nervoase pot avea originea în stări mentale. 
Recent, revista "Physician" din New-York a publicat un articol în care s-a 
raportat că sistemul nervos autonom (SNC), sub influenţa gândirii negative, 
declanşează curgerea excesivă a unor anumitor fluide apoase în ţesuturi şi 
membrane. Operaţiile, medicamentele şi dieta vor îndepărta excesul de 
fluide, dar - afirmă mai departe articolul - mintea în mod obişnuit 
îndeplineşte o functie de umplere din nou, şi deci nu există un tratament 
eficient până ce mintea nu este schimbată cu una de încredere. 

Cum se poate ca mintea să aibă forţa de a influenţa stări fizice până într- 
atâta încât să conducă la îmbolnăvire? Aceasta se datorează faptului că 
omul gândeşte nu numai cu creierul, ci şi cu întreg corpul, organismul. 
Fiecare celulă în parte - oricât de mică - este o scânteie infinit de mică a 
Minţii. 

Nu există în întreg Universul un singur punct care să nu fie locuit de către 
Minte, prin urmare nu există nici un singur atom în corpul omenesc care să 
fie despărţit de acţiunea mentală nici măcar pentru o clipă. 

Omul este atât de obişnuit să gândească pe două planuri - fizic şi mental 
- încât îi vine greu să conceapă că amândouă sunt în realitate un singur 
plan. Într-adevăr, trupul este Minte condensată în formă fizică, aşa cum este 
şi Spirit condensat în formă. Activitatea Mentală nu poate fi despărțită de 
manifestarea fizică, deoarece manifestarea fizică este manifestarea 
mentală. Într-un sens, ceea ce Mintea gândeşte, corpul gândeste, ceea ce 
corpul gândeşte, el devine. Fiecare condiţie mentală se înregistrează în 
corp, şi când mintea se modifică, se produce o schimbare corespunzătoare 
în corp, o reflectare exactă a gândirii modificate. j 

Boala este o idee deformată care şi-a asumat dominaţia. In sensul cel 
mai veridic este incorect să se spună că boala este "cauzată de minte"- 
forma distorsionată ce o numim boală fiind numai gândul-formă distorsionat 


în stare vizibilă. Problema este deci în primul rând o chestiune de gândire şi 
la fel este şi soluţia. Controlul bolii este mental, deoarece însăşi boala este 
mentală. Corpul nu are puterea să genereze el însuşi boala, care este numai 
umbra aruncată de minte, şi mintea sănătoasă va proiecta un corp sănătos. 

Fiecare celulă creată de corp este un gând, în formă, fie negativ, fie 
pozitiv şi având substanţă. Celulele sunt însuşi gândul. Gânduri de sănătate 
înseamnă celule sănătoase, gânduri de boală înseamnă celule bolnave. Este 
necesar să fim foarte siguri de acest adevăr dacă intenţionăm să creăm 
corpului o condiţie de sănătate abundentă. 

Când socotim că celulele corpului sunt create cu viteza fulgerului, putem 
înţelege că ele sunt gândire în formă. Ca un singur exemplu, se poate arăta 
că globulele roşii sunt construite într-un ritm de 150.000 pe secundă şi în 
mod normal dispar în acelaşi ritm. Raportând acest exemplu la alte ţesuturi 
ale corpului, ne putem da repede seama că acest organism, pe care-l 
numim om, este un vârtej dinamic de energie gândită pe care mintea, fără 
încetare, îl face să ia formă. Se poate spune, deci, că controlul afecțiunii 
constă în controlul gândirii şi că pentru a schimba o condiţie fizică trebuie 
mai întâi schimbată gândirea. Prin urmare, căutăm o tehnică să ne dea 
posibilitatea de a schimba caracterul fluxului conştiinţei. Intr-un alt capitol 
vom ajunge la acest subiect, dar la acest stadiu este suficient a repeta că 
tehnica nu constă în forţa voinţei, "concentrare" sau în a repeta "zi de zi, în 
orice fel, îmi merge din ce în ce mai bine". Constă într-o unificare conştientă 
cu Inteligența Universală, care niciodată de la sine nu are vreun gând de 
boală, şi există o foarte precisă tehnică prin care ne putem conduce pe noi 
înşine la această unificare. 

Boala este dovada exterioară a unei tulburări interioare. Sănătatea este 
semnul exterior al unei minţi integrate. Putem spune că în viaţa noastră nu 
apare nimic decât ceea ce atrage o gândire intensa şi este greşit să se 
creadă că Divinitatea ar fi aceea care ar da o boală. S-a mai arătat faptul că 
Mintea Universală este în întregime neutră, nu are nici o dorinţă personală, 
se manifestă printr-o lege impersonală. Este dirijată în acţiune de către 
dorinţa noastră, exprimată sau nu, dacă este îndeajuns de intensă şi clară, 
aşa ca să devină dominantă. Spiritul este personal, dar Legea este 
impersonală. Este Legea gândirii, aşa cum este şi legea electricităţii care, 
fără nici o emoție şi cu totul impersonal, poate ucide un om care atinge un 
fir neizolat, după cum tot atât de repede poate să-i prăjească pâinea, 
deoarece nu cunoaşte altceva decât să funcţioneze potrivit legii acţiunii 
sale. 

După cum s-a mai subliniat, omul este pe drumul descoperirii de sine. 

Lui îi revine îndatorirea de a descoperi înţelesul Universului în care 
trăieşte şi el va suferi atâta timp cât nu va realiza aceasta. Copilul va suferi 
de zgârieturile pisicii până când va învăţa că nu trebuie să o tragă de coadă. 
Legea îi apare întotdeauna crudă aceluia care nu o înţelege şi în consecinţă 
acţionează contrar acesteia. Toate legile ne sunt stăpâne atâta timp cât nu 
le înţelegem; când însă le pătrundem semnificaţia, ele devin gata de a ne 
servi. 

Acela care îşi permite să se satureze de o gândire distructivă, îşi va 
atrage o manifestare fizică distructivă. Aceeaşi Lege a Minţii care îi produce 
omului boala, îl va face să se însănătoşeasca. Boala nu este o pedeapsă 
pentru păcat, ci o consecinţă a înţelegerii şi folosirii greşite a Legii Minţii. 
Elementul personal între Dumnezeu şi om nu intră deloc în discuţie în 
sensul condamnării sau pedepsirii. Aşa că argumentul că Divinitatea este 
crudă şi pedepseşte cu boală, este o judecată incorectă. 

Principiile vindecării spirituale sunt astăzi bine cunoscute şi răspândite, şi 
s-au făcut cunoscute motivele atât ale rezultatelor bune cât şi cele ale 
eşecurilor în cazuri izolate. Vindecarea mentală şi spirituală s-a transformat 


din formă de cult, cum era în trecut, în ştiinţă şi s-a dezvoltat ca urmare a 
rezultatelor pozitive obtinute şi mai ales datorită modificărilor în ceea ce 
priveşte originea bolilor, schimbând-o din planul fizic în cel mental şi 
spiritual. Acest mare salt nu a fost deloc uşor de realizat, cu toate acestea 
s-a ajuns, de la concepţia vagă privind originea bolilor, la precizia de astăzi. 
Acum ştim că condiţiile fizice sunt o reflectare a stărilor mentale şi că pot fi 
modificate fără intervenţia unor mijloace materiale, prin simpla schimbare a 
procesului de gândire. 

Odată ajunşi la concluzia că există o Minte Universală Unică - fiind etern 
pace, linişte, putere, iubire, credinţă, armonie, expansiune, sănătate şi 
desăvârşire, obiectul nostru este de a aduce ceea ce numim minte 
individuală la o stare de unificare cu Mintea Unică. Astfel, de vreme ce 
Mintea Universală este veşnic netulburată de forţe ostile, şi nu recunoaştem 
niciodată existenţa a altceva ce nu este ca ea însăşi, atunci mintea noastră, 
făcând parte din acea Minte Unică, nu poate experimenta nimic din ce nu 
este experimentat de acea Minte. Acesta este numai un punct în vindecarea 
mentala şi spirituală, dar arată o diferenţă, a cărei explicatie este adesea 
căutată prin întrebarea: "In ce constă diferenţa între metoda aceasta şi 
psihologie?" 


CAPITOLUL III - PRINCIPIUL VINDECĂRII UNIVERSALE 


Este evident că există în Univers un principiu de vindecare independent 
de orice tratament cu medicamente urmat de om. Exista o rivalitate între 
diferitele şcoli de vindecare pe plan uman, fiecare dintre acestea pretinzând 
că deţine metoda unică şi că celelalte trebuie eliminate din practică. Dacă 
lucrurile ar sta aşa, atunci acea metodă unică ar trebui să asigure 
vindecarea, iar celelalte metode competitive să nu ducă la vindecare. Cum 
acesta nu este cazul, vom ajunge la un rezultat mult mai potrivit în 
cercetarea noastră privind calea de vindecare reală, dacă ne vom strădui să 
descoperim ce posedă aceste metode materiale şi care dintre ele produce 
vindecarea eventuală a pacientului. 

Toate vindecările primite (IV) erau mentale. La începutul existenţei 
omului, se credea că boala este invadarea corpului de spirite rele, pe care 
încerca să le alunge vraciul comunităţii prin diverse incantaţii sau cu 
ajutorul unor plante ce posedau proprietăţi medicinale, obținându-se unele 
rezultate pozitive. Cu timpul, cunoştinţele căpătate s-au înmulţit şi s-au 
format specialişti - în ierburi sau incantaţii - şi astfel au apărut două profesii: 
aceea de medic şi aceea de preot. In mileniile care au urmat, ştiinţa 
medicală a făcut mari progrese, aducând noi şi noi cunoştinţe în folosirea 
plantelor medicinale, aşa că astăzi constatăm că ştiinţa medicală ocupă o 
poziţie ce impune respect. Cele două şcoli ce s-au format cu timpul şi există 
în prezent - alopatia şi homeopatia - adică, prima, tratare cu doze mari de 
medicamente, iar a doua, tratare cu doze infinit de mici, au creat adepţi şi 
practicieni, fiind susținuți de cei în cauză, când una când cealaltă, dar cu 
preponderență şcoala alopată. 

Intre timp, cam pe la mijlocul secolului al XIX-lea, s-a intercalat o nouă 
metodă şi anume aceea a vindecării prin stimularea mecanică a circulaţiei 
sangvine şi limfatice, excluzând folosirea medicamentelor de orice fel, 
deoarece boala ar fi cauzată de o lenevire a funcţiilor organice vitale. Pe 
lângă această a treia şcoală - a osteopatiei -, a mai apărut la sfârşitul 
secolului trecut o a patra, aceea a chiropracticii, care susţine că maladiile se 
datorează unor strangulări ale nervilor la ieşirea din canalul vertebral, 
cauzând o scădere a fluxului nervos în părţile afectate. 

Deşi fiecare dintre aceste şcoli are ceva ce produce rezultate pozitive, 
totuşi niciuna nu este unica deţinătoare a unei metode infailibile, fapt ce ne 


conduce la ideea că trebuie să existe un principiu unic de vindecare ce stă 
la baza tuturor metodelor, fără ca acesta să fie proprietatea exclusivă a 
vreuneia din ele. Care să fie acest principiu fundamental de vindecare? 

Acesta este Inteligența Divină, Mintea lui Dumnezeu, care saturează orice 
particulă de materie din Univers. Nu trebuie să fim nici suspicioşi în 
atitudinea noastră faţă de Mintea Divina, nici nu-i nevoie să adoptăm o 
comportare de smerenie la pomenirea cuvântului Mintea Divină. Această 
Minte este inteligenţa care ţine laolaltă atomii din stâncă sau face ca seva 
să urce prin tulpina copacului. Nu este ceva care să fie abordat cu spaimă şi 
cu plecăciuni, ci ceva care trebuie descoperit în tot ce există, căci omul, 
privind în faţă Natura, priveşte la faţa Divină. Poate că el ignoră aceasta sau 
chiar o neagă, dar rămâne valabil faptul că universul poate fi numit templul 
lui Dumnezeu. 

Cu toate interpretările date de teologi de-a lungul timpurilor, un fapt 
rămâne de netăgăduit, şi anume că Dumnezeu este Minte Impersonală şi 
Spirit Personal, şi că activitatea Lui ca Minte este o chestiune de lege fixă şi 
neabătută. Cutremurele şi tunetele nu sunt pedepse pentru păcate, ci 
reprezintă mişcarea materiei în baza acestei Legi. Acest fapt nu este o 
aserţiune senzorială şi trebuie să ştim să ne tratăm pe noi şi pe alţii atunci 
când vom înţelege cum acţionează Legea Divină. 

Vechiul Testament este plin de exemple de vindecare mentală şi 
spirituală. Apoi a venit Isus, care a lămurit lumea că orice boală este 
rezultatul unor stări mentale dereglate. El a propovăduit că atunci când 
aceste stări mentale sunt corectate, starea fizică a bolnavului dispare. 
Invăţătura să cuprinde mai mult decât atât, dar aceasta este de ajuns 
pentru scopul nostru. 

La acest punct putem intercala faptul că medicina modernă aduce în 
actualitate teza lui Isus şi se străduieşte să corecteze stările mentale 
dereglate care sunt cauza reala a bolilor. După cum este adevărat că Isus a 
adus un mesaj de viaţă interioară spirituală, este şi mai adevărat că miezul 
şi baza doctrinei sale au fost trecute cu vederea şi ascunse de către 
conglomeratul de dogme teologice. 

Isus ne-a învăţat că mintea omului este una cu Mintea Divină şi ca, atâta 
timp cât omul merge cu Mintea Divina, nu este posibil să mai apară vreo 
fricţiune, frustrare sau dezacord. Stările mentale ale omului pot ridica 
piedici în calea către Mintea Divină, şi când se produce aşa ceva, omul 
suferă. Pe scurt, Isus ne-a învăţat că omul este trinitate, activând pe trei 
nivele într-o singură fiinţă. Dacă ni-l putem închipui pe om reprezentat de 
trei cercuri concentrice, ne putem face o părere mai bună despre viziunea 
lui ISUS. 

El a învăţat că omul, în cercul interior care ar reprezenta centrul făpturii 
sale, este esenţă spirituală, sau fiinţă divină. Acest centru este ca şi 
Dumnezeu, niciodată bolnav, suferind sau limitat în vreun fel, totdeauna în 
perfectă sănătate şi fericire, în pace deplină şi cu totul în armonie cu 
Universul şi cu tot ce există în acesta, ceea ce constituie o parte 
neschimbătoare din fiinţa umană. Nimic nu-l tulbură aici, nu-l poate 
vreodată răni sau înfrânge. Din acest centru spiritual vine vindecarea şi tot 
din el se dezvoltă ştiinţa stăpânirii vieţii. Este lumea să interioară, a 
cauzelor. 

Al doilea cerc, sau intermediar, este acela al minţii, iar cercul exterior 
reprezintă corpul fizic al omului şi toate posesiunile sale materiale. Acest 
cerc periferic reprezintă lumea de efecte personale ale omului. Calea prin 
care cauza devine efect este mintea. Omul posedă puterea de a alege. El 
poate să-şi îndrepte gândurile în afară, către cercul exterior, precum şi în 
interior, către cercul central. Dacă stările lui mentale sunt lăsate să se 
complacă în cercul său exterior, cu afecțiunile, suferinţa, sărăcia şi 


privaţiunile sale, aceste lucruri sunt menținute datorită forţei creatoare a 
gândului. 

Dar dacă omul foloseşte puterea să de a alege să meargă mână în mână 
cu pacea, perfecțiunea, armonia interioară, aceste calităţi se vor manifesta 
în viaţa lui dinafară, pentru că mintea omului posedă putere creatoare. 
Fiecare experienţă este mai întâi o idee păstrată în minte, şi tot ceea ce ne 
privează de bucurie şi fericire de asemenea a fost o idee. Mintea este în 
întregime neutră în activitatea să creatoare. Ea lucrează fără întrerupere, 
chiar şi atunci când dormim, transformând în realitate tot ceea ce primim ca 
idei mentale. 

Orice afacere, întreprindere, cămin, a fost mai întâi o idee în mintea 
fondatorului. Orice boală este mai întâi o idee în mintea gânditorului. 
Pierderea unui serviciu sau a unui prieten, sau a siguranţei, este mai întâi 
de toate o idee păstrată în minte. Omul uneori obiectează la astfel de 
afirmaţii, căci el nu a fost întotdeauna îndeajuns de atent pentru a-şi putea 
da seama de calitatea gândului său. Un gând este uneori numai o sclipire de 
o clipă, mai înainte de a fi depozitat în profunzimea minţii subiective. Odată 
ajuns aici, sub nivelul conştiinţei, nu mai este recunoscut de individ care, 
uneori, neagă indignat că i-ar fi trecut prin minte un asemenea gând. Dar 
asupra acestui gând lucrează neîntrerupt Legea Minţii şi continuă să emită 
stări de simţăminte pentru care nu avem totdeauna explicaţii. Insă putem 
afirma ca adevăr că niciodată nu se mai manifestă în viaţa de dinafară 
decât numai ceea ce s-a acceptat şi depozitat în Subiectiv, care este mai 
mult decât un depozit mental - este însăţi uzina care prelucrează continuu, 
transformând cauzele în efecte, potrivit unei legi invariabile. Calitatea 
omului de a putea alege îi dă posibilitatea de a gândi fie ca un înger, fie ca 
un demon, ca un şef sau ca un sclav. Orice alege ca gând, mintea va 
transforma în creaţie ce se va manifesta. 

Isus a accentuat necesitatea de a păstra mintea îndreptată către centrul 
spiritual şi a insistat că, dacă se procedează astfel, perfecțiunea spirituală 
se va scurge prin mentalitate în fizic. În mod contrar, dacă starile sale 
mentale sunt ocupate cu lumea de afară a stărilor fizice corespunzătoare 
(schimbătoare), el va continua să resimta ceea ce a contemplat. Este un 
mare adevăr în aceasta şi care, din păcate, prea adeseori trecut cu vederea. 
Ori de câte ori atenţia omului este deviată de la Centrul Spiritual etern, 
sănătos, de neînvins şi care este însăşi imaginea şi asemănarea lui 
Dumnezeu în om, ori de câte ori mintea omului se abate de la conştiinţa 
acestui Centru Divin, atunci şi numai atunci pot apărea manifestări fizice de 
boală. Metoda de vindecare a lui Isus consta în a nega realitatea aparentă a 
patologiei exterioare şi în afirmarea realităţii de perfecţiune interioară a 
omului. 

Aceasta este metoda folosită astăzi de practicienii şi consultanţii mentali 
şi spirituali. Ceea ce trebuie bine clarificat totuşi, este că tratamentul se 
produce în întregime în mintea practicianului. El nu foloseşte puterea 
voinţei asupra pacientului. El nu încearcă să influenţeze mintea pacientului, 
ci numai desfăşoară o explicaţie a procesului de gândire, în scopul de a 
clarifica înţelegerea pacientului. Când ajungem la metodele în sine folosite 
în tratamentul mental, vom vedea că întregul efort al practicianului în 
timpul tratamentului este de a se convinge el însuşi - în afara celei mai 
slabe urme de îndoială - că persoana pentru care lucrează este perfectă, şi 
să înlăture din propria minte orice credinţă de imperfecţiune în ce priveşte 
pacientul. De vreme ce vedem probe ale inteligenţei Cosmice acţionând 
până departe printre astre, suntem încredinţaţi că ne înconjoară un imens 
Ocean al Minţii care există în infinit; că această Minte este singura Minte din 
Univers şi că atunci când gândim o facem folosind această Minte. Ceea ce 


numim minţi individuale sunt în realitate numai nişte picături infime din 
acest Ocean al Minţii. Totuşi, ele sunt însăşi această Unică Minte. 

Pacientul vine la practician plângându-se că este bolnav. Acest fapt 
pentru sine este o realitate, de vreme ce dovada îi vine pe calea simţurilor. 
Practicianul ştie că proba simţurilor apare reală, dar nu aceasta este 
realitatea fundamentală. Realitatea fundamentală este Spirit neschimbător. 
Dându-şi seama că pacientul are o imagine distorsionată asupra să şi a 
condiţiei sale, practicianul trebuie să vindece falsa credinţă. El îl convinge 
prin argumente, credinţă şi înţelegere, de falsitatea părerii ce o are 
pacientul despre el însuşi. El trebuie să se ferească de falsa credinţă cu care 
vine pacientul, întocmai cum salvatorul se fereşte de mâinile celui care se 
îneacă, să nu-l prindă. Convingându-se pe sine însuşi de perfecțiunea 
spirituală a pacientului, el pune în mişcare un gând adevărat care se opune 
gândirii false a pacientului. Amândoi făcând parte din Mintea Unică, 
practicianul ştie că pacientul îşi dă seama de ceea ce el însuşi cunoaşte în 
ce priveşte perfecțiunea spirituală a bolnavului, chiar dacă această 
cunoaştere momentan se află numai în subconştientul pacientului şi deci 
este încă necunoscută. De îndată ce gândul imperfect al pacientului a fost 
înlocuit cu gândul perfect al practicianului, vindecarea nu întârzie să se 
producă. 

Aceasta este unica metodă folosită de Isus. El nu s-a bizuit de loc pe 
concentrare, pe puterea voinţei, pe sugestie, hipnotism sau oricare alte 
procedee psihologice bine cunoscute. El punea întotdeauna în acţiune 
suprema Lege a Spiritului, având imaginea propriei sale reflecţii ca o 
imagine perfectă, proiectată asupra Minţii, care la rândul ei transformă 
aceste reflecţii ale imaginii perfecțiunii în corpul şi mintea pacientului. 

S-ar putea pune întrebarea dacă practicianul foloseşte, procedând astfel, 
o formă subtilă de sugestie. La aceasta se poate răspunde că, dacă 
pacientul numai îşi închipuie că ar avea o tulburare şi că practicianul îşi 
imaginează numai că l-a vindecat, atunci întregul procedeu ar fi o 
experienţă ireală, un fel de vis. Trebuie să existe vreo lege în virtutea căreia 
rezultatele fizice sunt introduse de către practician în pacient. 

Această lege poate fi pe scurt formulată astfel: Imaginea mentală este 
realitatea, iar forma exterioară este, pur şi simplu, proiectarea acestei 
realităţi. De vreme ce Mintea este mai veche decât corpul, atunci ea a creat 
corpul, care este în întregime refăcut la fiecare câţiva ani, în timp ce Mintea 
rămâne neschimbată, reamintindu-şi experienţele din copilărie - să zicem - 
după 70 de ani. Atunci, Mintea, trebuie că este Cauza, iar corpul e efectul. 
Mintea trebuie că este substanţa iar corpul este umbra ei. Umbra este 
totdeauna determinată de caracterul substanţei şi, prin urmare, condiţiile 
fizice care urmează tratamentului sunt neapărat o copie a convingerii 
mentale deţinute mai întâi de practician şi, mai curând sau mai târziu, 
acceptată şi de pacient. Trebuie să existe o acceptare mentală desăvârşită 
a sănătăţii complete a pacientului, atât din partea practicianului, cât şi din 
partea pacientului. Atunci când pacientul îşi aplică singur tratamentul, 
bineînţeles că trebuie să-şi reprezinte mental acceptarea şi conştiinţa 
perfecțiunii. 

Sute de cazuri autentice sprijină afirmaţia că Mintea modelează corpul. 
Unii devotați catolici au reuşit să-şi producă răni sau semne pe corp 
practicând aşa-zisa "contemplare a rănilor lui Isus". Dacă această Lege a 
Minţii va lucra împotriva tendinței naturale, producând ţesuturi morbide în 
loc de sănătoase, cu atât mai multă încredere ar trebui să avem atunci când 
abordăm problema schimbării ţesuturilor morbide în unele sănătoase. 
Persoana care înţelege puterea şi tendinţa acestei Legi a Minţii are la 
dispoziţia să o sursă de energie bazată pe o forţă intelectuală ce-i aparţine 
numai sieşi, şi nu pe vreun presupus dar al vindecării, acordat lui ca individ, 


ci este ceva cu mult mai măreț decât orice se poate imagina, şi anume este 
Inteligența Cosmică, dedicată folosirii de către el şi dirijată de către sine. 
lată de ce noi spunem că un tratament este "o mişcare bine definită a 
gândului într-o anumita direcţie în scopul de a obţine un anumit rezultat, 
reflectându-se în forma materială". Acest dar nu este specific unor favorizați 
ai sorții - el este acordat oricui - dar nu îi aparţine decât atunci când acceptă 
mental adevărul că totuşi îi aparţine şi trece la punerea lui în acţiune. 

lată de ce se poate afirma că nu exista boli mari sau mici, grele sau 
uşoare, vindecabile sau nevindecabile. Avem de-a face cu o Forţă şi o 
Inteligență care nu ţine seama de noţiunile mare sau mic, conduce cu 
uşurinţă întregul Univers. Mărimea sau micimea sunt termeni relativi. Ceea 
ce este mare pentru inteligenţa limitată, este mic pentru Inteligența Infinită. 

Medicul materialist, necunoscător al acestei Legi a Vindecării, este limitat 
în propria-i dibăcie şi putere a medicamentului ce-l administrează 
pacientului. El trebuie să pună mai întâi un diagnostic precis, deoarece 
acesta este baza tratamentului său. Trebuie să aleagă deci cu mult 
discernământ medicamentul său, sau modalitatea ce se potriveşte 
diagnosticului. Atenţia lui este îndreptată spre efectele fizice, pe care alţi 
medici materialişti le-au făcut cunoscute în trecut. 

In contradicţie cu procedeele medicului materialist, noi încercăm să ne 
scuturăm de trecut, deoarece acesta ne leagă cu lanţurile îndoielii şi, cu 
toate că navigăm pe o mare necunoscută spre o lume nouă, avem ca dicton 
îndrumător: "Suntem întruparea a ceea ce gândim". Orice poate mintea să 
conceapă, poate fi realizat. "Ingerii citesc autobiografia omului în structura 
sa" (după Swedenborg). 


CAPITOLUL IV - CUM SE FORMEAZĂ O CREDINŢĂ PUTERNICĂ 


Poate cea mai mare dificultate întâmpinată de acela care încearcă să 
pătrundă în domeniul vindecării mentale şi spirituale este sentimentul lipsei 
de încredere. El spune: "Cred că acest lucru este adevărat, şi văd că lumea 
pare a avea multă încredere în el, dar eu sunt sceptic din fire, căci nu mă 
simt capabil să ajung la o credinţă mai puternică, oricât de mult m-aş 
strădui." 

Aceşti oameni pun căruţa înaintea calului. Credinţa nu este o stare 
emotivă ce se realizează la comandă. Nu este ceva ca aerul pe care îl 
pompezi într-o anvelopă şi apoi porneşti la drum. Credinţa nu constă în 
sentimentul pe care îl dezvoltăm. Credinţa se bazează întotdeauna pe 
scopul ei şi când obiectivul este destul de important, nu se mai pune 
problema credinţei. Ea urmează în mod firesc cunoaşterii. Mai întâi ajungem 
la cunoaştere şi numai apoi ne dăm seama că am căpătat şi credinţa, care a 
venit de la sine când a găsit un obiectiv substanţial pe care să se bizuie. 

Orice fel de credinţă se bazează pe observare şi cunoaştere, şi se poate 
afirma că este destul de uşor să ajungi să te încrezi în această Lege a 
Vindecării. Credinţa nu este clădită pe nesiguranţă sau pe revelații şi nu 
suntem obligaţi să acceptăm o scriere amară. Avem în faţa ochilor noştri un 
exemplu concludent: corpul omenesc. Acesta, corect înţeles în activităţile şi 
îndeplinirile sale, procură baza pentru credinţă, care va face din fiecare un 
vindecător pentru sine şi pentru alţii. 

Corpul omenesc este cea mai minunată maşină construită vreodată. Este 
mai măreț decât cele 7 minuni ale lumii antice şi mai complex decât orice 
aparat construit de om. Reprezintă o recunoaştere vie a acţiunii desfăşurate 
de minte, căci îl observăm, este o probă clară de ceea ce înseamnă 
Inteligența Divină şi felul în care aceasta se manifestă, totdeauna conform 
unui plan complet, pornind de la Spirit; executorul creaţiei, Mintea, urmează 
întocmai şi aduce la îndeplinire acest plan. 


Totdeauna Mintea îşi oferă forţa creatoare infinită aceluia care şi-a făurit 
un plan bine clarificat, pentru că această Minte nu ştie altceva nimic decât 
să lucreze conform planului, fiind Minte Subiectivă. 

Inteligența ce s-a manifestat la construirea corpului este aceeaşi Minte 
care ştie perfect cum să repare, atunci când este necesar, structura pe care 
a clădit-o şi nu se poate concepe că, odată lucrul terminat, nu se mai 
interesează de el. Să nu uităm că Mintea sălăşluieşte în acest corp construit, 
pe care îl foloseşte ca vehicol şi instrument pentru propriile ei activităţi. 

Atunci când în acest corp se produce o dereglare, nu este nevoie să ne 
rugăm de Minte ca să ne vindece - de fapt ea însăşi necesită un vehicol 
sănătos - iar ceea ce ne revine este de a-i prezenta planul perfect ce trebuie 
urmat pentru refacere, ea fiind forţa executivă. Căci nu trebuie scăpat din 
vedere că această activitate de gândire, deşi foarte inteligentă - capabilă de 
a construi perfect orice structuri - este o inteligenţă care nu judecă. 

Ea cunoaşte perfect tehnica construcţiei, dar totdeauna, ca să ducă la 
boală, trebuie să lucreze după un plan, şi tot aşa de prompt poate executa 
un plan care duce la sănătate. Astfel, acela a cărui activitate de gândire 
este caracterizată printr-o gândire distructivă, ca temerile, ura, ranchiuna, 
invidia, discutarea sau absorbirea subiectelor de boală şi tristeţe, creează 
un model de gândire pe care Mintea-l prelucrează - cu totul impersonal - în 
formă de boală. Datoria noastră este de a proceda la schimbarea acestui 
model de gândire cu altul în care să prevaleze sănătatea, iubirea, pacea, 
fericirea. În acest fel, Mintea va prelucra modelul gândire pozitiv - şi 
sănătatea, fericirea ce rezultă nu sunt un miracol, ci manifestarea deplină a 
Legii Universale. Alexis Carell, în lucrarea să "Omul, fiinţă necunoscută", se 
referă la faptul că această Inteligență va plasa celule chiar acolo unde nu 
sunt necesare. Un exemplu îl constituie experienţa din laborator cu celule 
epiteliale - care sunt celule de protecţie ale pielii - şi care, transplantate pe 
un alt mediu decât pielea, s-au dezvoltat tot în celule de protecţie, ca şi 
cum ar fi fost pe piele, pentru că este în natura lor să se manifeste numai 
aşa. Acestea au fost desemnate de către Spirit ca celule de protecţie. Prin 
urmare, Mintea, conform planului, le va folosi ca atare, indiferent dacă sunt 
pe piele sau în alt mediu. 

Trebuie deci să se înţeleagă că, potrivit acestui mecanism, Mintea poate 
tot atât de uşor să distrugă corpul, cum poate să ni-l construiască. Astfel, 
dacă primeşte gânduri morbide, le urmeazş fidel, reproducând condiţii 
patologice. Cu alte cuvinte, Mintea construieşte neîncetat celule noi, dar 
calitatea acestora este determinată de nuanţa gândurilor, deoarece gândul 
reprezintă modelul. Mintea asigură reparaţii în corp, atunci când sunt 
necesare, de multe ori fără ştirea omului, deoarece ea are totuşi o 
responsabilitate permanentă pentru păstrarea în bune condiţii a corpului. 

Acest principiu de vindecare, ce acţionează chiar şi atunci când nu 
suntem conştienţi, devenind o armă puternică la dispoziţia noastră, ne 
atrage atenţia asupra acestui principiu şi ne arată totodată cum îl facem să 
acţioneze. Un exemplu îl oferă apendicita, când adesea peritoneul 
(prapurul) înconjoară şi izoleaza ca într-un sac apendicele bolnav şi astfel, în 
cazul când acesta se perforează, se produce numai o peritonită izolată, mai 
mult sau mai puţin gravă decât una generalizată. 

Omul se mândreşte cu cunoştinţele sale şi pe drept, deoarece a făcut 
paşi uriaşi în dobândirea de cunoştinţe privind corpul omenesc, dar în fond 
el este încă departe de a putea da un răspuns la problema vieţii. El nu ştie 
să construiască nici măcar o celulă, aşa că atunci când spune că o stare sau 
alta de boală este incurabilă, face apel la cunoştinţele sale limitate. Or, în 
tratamentul mental am mers mult mai departe, bizuindu-ne pe marea 
Inteligență Cosmică, a cărei Lege a Vindecării suntem pe cale să o 
înţelegem. Astfel, vedem cazuri etichetate drept fără speranţă de vindecare 


de către medici cu experienţă, complet şi permanent vindecate prin această 
Inteligență dirijată de către o persoană care a înţeles Legea în virtutea 
căreia acţionează. Astfel, spunem că nu există maladii incurabile, ci că 
există oameni incurabili. Aceia care afirmă cu insistenţă că "medicii au făcut 
tot ce era posibil, nu mai are rost să încercăm şi altceva" - sunt oameni 
incurabili. Aceia care acceptă adevărul mental că la Dumnezeu (Minte) toate 
lucrurile sunt posibile, ei sunt oameni vindecabili. 

Inteligența Divină procedează în linişte, cu uşurinţă, fără efort şi agitaţie. 
Forţa care curge printr-un corp bolnav poate vindeca orice. Omul fizic se 
înspăimântă, dar Mintea este întotdeauna sigură de sine şi calmă. Mintea 
ştie cum să facă ceva care s-a deranjat în trup. Ştie cum să construiască 
orice fel de celulă, ştie cum să facă şi să refacă funcțiuni care au fost 
pierdute, ştie cum să smulgă pe om de pe marginea mormântului, 
întrebuinţând un efort mai mare decât acela pe care omul l-ar face ca să 
ridice un pai. De fapt chiar mai puţin decât atât, de vreme ce Mintea nu 
operează cu strădanie sau efort. Toate aceste numeroase activităţi chemate 
la acţiune, toată această Inteligență, care ştie exact ce să facă şi cum să 
facă, a fost folosită la crearea acestui Univers, la menţinerea şi reglarea lui, 
la păstrarea vieţii în el, la executarea de corectări din timpuri imemoriale, şi 
totuşi, această Forţă şi Inteligență nu au slăbit cât de puţin. Forţa şi 
Inteligența ne înconjoară şi ne pătrund chiar în clipa de faţă şi întotdeauna, 
gata de a intra în acţiune în favoarea noastră, în linişte, de îndată ce 
încercăm a împiedica curgerea lor - înlăturând barierele noastre mentale. 

Sănătatea este ceva natural, boala este ceva nefiresc. Boala nu este 
niciodată pornită din partea Divinităţii, ci totdeauna din partea omului. Omul 
este acela care ridică barierele în calea vindecării, în timp ce Dumnezeu - 
Minte se străduieşte permanent de a menţine sau de a reface corpul ca pe 
un templu perfect în care sălăşluieşte Spiritul. Se va arăta mai târziu, când 
se va prezenta tehnica de aliniere a noastră cu această Inteligență - cum se 
explică faptul că această fiinţă umană, aparent neînsemnată, poate totuşi 
dirija forţa care conduce Universul. Vindecarea mentală şi spirituală este 
rezultatul, nu al eforturilor acestei fiinţe, ci al capacităţii sale de a dirija 
Inteligența Cosmică, aşa cum un sudor dirijează flacăra oxiacetilenică spre a 
tăia oţelul. 

Inteligența a creat corpul omenesc cu intenţia ca el să funcţioneze 
întotdeauna perfect. Boala este interferența omului cu această dorinţă, 
intenţie. Inteligența are în permanenţă viziunea corpului în perfectă stare şi 
acţionează neobosită ca să înlăture orice ar ameninţa viaţa armonioasă a 
corpului. Sănătatea nu este altceva decât inter-relaţia tuturor părţilor 
componente ale trupului. Boala este pur şi simplu întreruperea acestei 
armonii. 

Armonia este cheia de boltă a întregului organism şi Univers. Totul în 
Univers pulsează cu un ritm armonios şi constant. Incă din timpuri străvechi 
omul a observat acest ritm al universului şi a înţeles cum funcţionează. In 
timpurile noastre, oamenii de ştiinţă au descoperit că acest lucru este 
adevărat şi în ceea ce priveşte desfăşurarea gândirii. Ei au aflat că iubirea 
este ritm iar egoismul discordanţă; încrederea este ritm, gelozia este 
discordanţă; credinţa este ritm, teama este discordanţă; speranţa este ritm, 
disperarea este  discordanţă; cinstea este ritm, înşelăciunea este 
discordanţă. Atâta timp cât stările mentale ale omului sunt în acord cu 
ritmul Universului, echilibrul său fizic şi psihic este asigurat. Când intervine 
discordanţa în fluxul de gândire, acest echilibru este pierdut. Explicaţia 
constă în faptul că avem de-a face cu o Inteligență Universală ale cărei Legi 
nu le putem învăţa decât prin observaţii. Din clipa în care am înţeles că 
armonia este cheia de boltă a Universului, acela care doreşte ca această 
Inteligență să acţioneze în folosul său, trebuie mai întâi să se străduiască să 


coopereze cu ea. Stările mentale discordante produc boala, căci ele dau 
năvală şi se lipesc de Legea etern stabilită a Armoniei Universale. Lumea 
raţională recunoaşte existenţa acestei Armonii Universale şi îşi dă seama că 
atunci când este ruptă de ea, această Armonie, Divinitatea, nu se modifică 
spre a ne face nouă pe plac, ci noi suntem aceia care trebuie să ne 
schimbăm. Secretul vindecării rezidă, deci, în unificarea cu Inteligența 
Cosmică, ce posedă cunoştinţe infinite ale căilor de vindecare şi bunăvoința 
infinită de a produce forma perfectă, aşa ca să ne putem bizui implicit pe 
curentul de Înţelepciune Eternă în corpurile noastre, atunci când ne ferim de 
a-i sta în cale. 
"Dumnezeu din noi are forţa de a vindeca". 


CAPITOLUL V - CUM SE APLICĂ UN TRATAMENT MENTAL 


Tehnica poate fi mânuită în oricare din diferitele căi ce se află la 
dispoziţia noastră. În ultimă analiză, oricine poate face uz de propria-i 
exprimare şi chiar de propria-i metodă. Metoda indicată mai jos este 
considerată de autor ca fiind de o mare eficienţă. Aceasta poate fi 
modificată după dorinţa fiecăruia, cu condiţia expresă de a nu se abate de 
la calea de bază prin care dirijează Inteligența Universală în acţiune. 

Tratamentul propriu-zis constă într-o activitate mentală. Este o mişcare 
bine definită a Minţii într-o direcţie specifică, în folosul unei anumite 
persoane. Nu este nevoie a pune mâinile asupra persoanei tratate, ca în 
metoda magnetismului. Astfel ne desprindem imediat de orice formă de 
vindecare magnetică. Mai mult decât atât, nu folosim nici un fel de 
hipnotism. Psihiatrul foloseşte hipnotismul în scopul de a înlătura bariera 
minţii conştiente şi a deschide subconştientul pentru a implanta aici 
propriile sale sugestii. Nu avem nimic de criticat, deoarece psihiatria a fost 
şi este o cale de înlăturare a complexelor şi obsesiilor şi, de fapt, psihiatria 
se foloseşte de ceva mai mult decât hipnotismul. Ne referim aici la 
hipnotism pentru a putea lămuri poziţia noastră în ceea ce priveşte 
vindecarea. Nu folosim nici puterea voinţei spre a impune ideile şi imaginile 
noastre pacientului cu o putere de voinţă mai slabă. Aceasta ar însemna să 
folosim forţa personala, ceea ce nu facem. Nu folosim nici sugestia, care 
presupune repetarea acestor formule. Folosim cuvinte, dar acestea în 
scopul unic de a transmite nişte idei clare, care de fapt stau la baza 
vindecării. Nu posedăm nici un fel de formulă magnetică, magică, de 
repetat în clipe de tensiune, având ca urmare înlăturarea afecțiunii. Toate 
acestea nu ar fi decât tot un fel de sugestii. Nu încercăm să influenţăm 
mintea pacientului în nici un fel. Nu proiectăm gândul şi nici nu reținem 
gândul pentru altul. 

Tratamentul mental şi spiritual este completat în întregime în mintea 
pacientului. Acesta începe cu adevărul fundamental că persoana pe care o 
tratează este o idee perfectă în Mintea Divină şi că întregul său proces în 
timpul tratamentului consta în a înlătura din propria-i minte orice idee sau 
imagine de imperfecţiune sau boală la pacient, sau de la el însuşi, când se 
tratează pe sine. După ce s-a asigurat de faptul că Mintea a creat un vehicol 
perfect prin care Spiritul doreşte să se manifeste şi, după ce a văzut felul în 
care Spiritul (Mintea) se grăbesc să refacă corpul, când ceva nu este în 
regulă, atunci încearcă să-şi alăture propria-i gândire de aceea a Minţii 
Universale. Prin urmare, el acţionează înlăuntrul său ca să şteargă orice 
credinţă în tulburarea fizică, ce şi-a făcut apariţia la persoana asupra căreia 
lucrează. Pacientul a acceptat credinţa că este bolnav. Practicianul nu 
admite să împărtăşească această credinta cu el, fiind convins că numai 
această credinţă a pacientului o menţine trează; prin urmare, practicianul 


trebuie să creadă el însuşi în realitatea perfecțiunii pacientului dacă doreşte 
să neutralizeze falsa credinţă a celui suferind. 

El ştie că nu există mai multe minţi, adică fiecare individ nu posedă o 
minte aparte faţă de aceea a semenului său, şi nici faţă de Mintea 
Universală. El ştie că există în Univers o singură Minte Atotcuprinzătoare şi 
de aceea, ceea ce numim minţi individuale sunt de fapt volumul de Minte 
Atotcuprinzătoare pe care o folosim atunci când gândim. El mai ştie că este 
imposibil ca Mintea Unică să se manifeste în acelaşi timp şi în boală şi în 
sănătate. Mai ştie, de asemenea, că este sănătos în aceeasi Minte în care 
pacientul se crede bolnav. O fântână nu poate da în acelaşi timp şi apă 
dulce şi amară; prin urmare, sau cei sănătoşi nu sunt sănătoşi, sau cei 
bolnavi nu sunt bolnavi. În ambele cazuri nu se spune adevărul când îşi 
descriu stările fizice contrare. Din ceea ce pacientul a învăţat din Univers, 
ştie că sănătatea este starea normală, în timp ce boala este starea 
anormală. 

Mai departe, ştie că Legea Minţii este o Lege a Reflecţiei. Ştie, de 
asemenea, că Mintea este într-o activitate neîncetată; înapoi şi înainte se 
mişcă suveica Minţii, prelucrând particulele de materie într-un model fizic, 
model ce reprezintă reproducerea exactă a modelului mental pus la 
dispoziţia sa. Întrucât pacientul păstrează un model de boală, practicianul 
trebuie să-şi asigure un model de sănătate şi demonstrând prin cuvinte 
încrederea totală pe care o are în Mintea Subiectivă Universală, devine prin 
aceasta capabil să dirijeze această Forţă gigantică pentru a lucra după 
modelul său şi nu după cel al pacientului. În cazul când cineva se tratează 
singur, trebuie să se convingă că, în timp ce simţurile sale îl informează că 
este bolnav, mintea sa obiectivă trebuie să-i spună, conştient şi deliberat, 
că informatiile transmise de simţuri sunt incorecte şi trebuie să-şi proclame 
propria sa perfecţiune Divină. Toată lumea ştie că în timpul unei emoţii 
puternice - ca în timpul unei lupte sau încercări de salvare - cei implicaţi nu 
simt durerea loviturilor care ar fi de nesuportat atunci când mintea le 
înregistrează, venite pe calea simţurilor. Aşa că este posibil pentru cineva 
să-şi îndrepte gândul într-o astfel de direcţie încât să uite de durere, greață 
sau alte neplăceri. 

Recunoscând că multora le vine greu să procedeze astfel, un fapt rămâne 
clar, şi anume că acest lucru a fost făcut şi că deci poate fi făcut de oricine. 

Primul lucru pe care îl are de făcut acela care aplică tratamentul, este de 
a-şi asigura relaxarea, pe cât de complet posibil. Se va lua o poziţie care să 
asigure relaxarea fizica. Relaxează-ţi mintea. Nu se poate trata bine atunci 
când eşti influenţat de teamă, grijă, supărare sau anxietate. Această 
realizare (relaxare) mentală se poate realiza printr-o contemplare liniştită a 
faptului că trăim într-un loc - Univers - care doreşte binele, acea Minte 
Universală care doreşte să împingă binele spre noi. Ar putea afla, aşa cum 
mulţi o fac, că se poate obţine liniştea şi relaxarea citind câteva pagini 
dintr-o carte bună care tratează tocmai subiectul care ne intereseaza: 
vindecarea. Mulţi folosesc în acest sens psalmul 91 sau 23. Dar oricare ar fi 
metoda folosită pentru a atinge relaxarea mentală, este esenţială pentru 
succesul deplin al tratamentului. 

Acum, când practicianul ştie că atât el cât şi pacientul fac parte din 
aceeaşi Minte şi cum ceea ce este ştiut într-un anumit punct al Minţii, 
trebuie să fie cunoscut în toate punctele, rezultă că detaşarea sa calmă de 
tulburarea ce îl ţine în gheare trebuie să se producă şi la pacient, chiar dacă 
el nu recunoaşte deocamdată starea cea bună realizată. Din această cauză, 
foarte adesea, pacientul începe să se simtă mai bine de îndată ce se află în 
prezenţa practicianului său din momentul în care a închis telefonul după ce 
i-a cerut ajutor. In alte cazuri, această uşurare nu este resimţită imediat de 
cel tratat, dar practicianul continuă să-şi dea seama că în profunzimea 


Minţii Subiective există o permanentă stare de calm, şi că starea de 
tulburare mentală a pacientului nu este altceva decât o emoție superficială. 
Eventual, ceea ce practicianul cunoaşte temeinic, va fi cunoscut, conştient, 
şi de către pacient. 

Cel mai bun procedeu este ca pacientul să-şi comunice numele şi 
prenumele, şi chiar adresa, în scopul de a face tratamentul mai specific. 
Astfel, se poate spune: "Vorbesc cu N. S. din orasul x, str. y, nr. z, pentru 
care am început acest tratament" sau "Acest tratament este destinat fiului 
meu Y, care se află în această încăpere cu mine". Trebuie să se ţină seama 
în mod serios de faptul că nu se vorbeşte în gol. Gândul merge undeva, nici 
nu moare şi nici nu se pierde. Suntem înconjurați de un Ocean al Minţii, 
această Minte Universală Creatoare care primeşte gândul nostru şi care 
imediat trece la acţiune ca să-l realizeze în formă materială, ştiindu-se că 
Mintea acţionează neîncetat, în acest fel, asupra oricarui gând. Trebuie 
recunoscut faptul că această Minte are capacitatea de a crea orice şi este 
dispusă să creeze forma de sănătate la fel ca şi forma de boală, deoarece 
este la dispoziţia Spiritului şi omul este, în esenţă, Spirit. 

Trebuie să existe certitudinea de supunere absolută a acestei Legi a 
Minţii faţă de cuvântul Spiritului şi certitudinea că vibrează cu întreaga sa 
forţă în direcţia indicată de Spirit. Trebuie să se recunoască faptul că acest 
Ocean al Minţii cuprinde întregul Univers - este pretutindeni această Minte 
Creatoare Unică, atât acolo, departe în spaţiu, dincolo de Soare şi de aştri, 
cât şi în orice loc de pe pământ - deci că distanţa nu reprezintă nici o 
barieră pentru reuşita tratamentului; că această Minte umple întreg spaţiul 
din oraşul în care trăim, umple camera în care ne aflăm, unde-i propria 
noastră conştiinţă şi este atât conştiinţa ei proprie cât şi a aceluia care se 
tratează. 

Trebuie să se realizeze o unificare conştientă cu această Minte Unică. Mai 
trebuie să ştim că practicianul, pacientul şi această Minte sunt una în 
Marele Întreg. Nu poate exista nici o separare între ele, iar persoana care se 
tratează şi-a creat pur şi simplu falsa idee că este despărțită de Divinitate. 
Se poate că el nu s-a exprimat în cuvinte precise şi nici nu recunoaşte că a 
gândit aşa. Un fapt rămâne însă sigur şi clar, şi anume că Spiritul nu este şi 
nici nu poate fi bolnav vreodată, prin urmare suferindul ar putea numai să 
întreţină această idee, pentru că el crede că s-a despărţit de Dumnezeu. 
Acela care sesizează şi cunoaşte unitatea sa cu Spiritul (de esenţă), ştie că, 
aşa după cum nici Divinitatea nu se poate îmbolnăvi, tot aşa nici el nu poate 
fi bolnav. Prin urmare, această aparenţă de boală trebuie să fie o formă 
distorsionată de gând, neavând nici o bază în realitate, neavând de 
asemenea nici o existenţă separată ca Entitate. 

Singura Lege a Universului este Legea Unităţii. Orice care nu seamănă cu 
Unitatea, nu poate fi real. Prin urmare, acest lucru ce şi-a facut apariţia 
urâtă, nu este sprijinit de nici o Lege. Nu poate avea nici o bază reală de 
Existenţă. Când Mintea a creat acest corp, nu a lăsat în el nici un loc pentru 
boală. Poate fi dureros şi îngrozitor, totuşi este o teroare falsă, ca şi 
experienţele penibile ce se produc în cursul unui coşmar şi care dispar la 
trezire, deşi păreau reale în timpul somnului. Existenţa bolii nu are nici o 
justificare în corp, faţă de care este un uzurpator, păstrându-şi forma numai 
înşelând victima. 

În legătură cu aceasta, ar fi indicat să scoatem în evidenţă faptul că nu 
trebuie să acordăm prea mult timp şi atenţie contemplării formei - boala. Cu 
cât discutăm mai mult şi o examinăm mai atent, cu atât o înzestrăm cu mai 
multă falsă realitate. Nu-i acordăm mai multă atenţie decât pentru a afla ce 
avem de tratat; apoi trecem la contemplarea perfecțiunii spirituale a 
pacientului, pe care o ştim că este adevărată, reală. 


Ori de câte ori un individ resimte oroare sau dezgust la apariţia unei 
tulburări, ar trebui să se autotrateze pentru a-şi da seama că această 
situaţie este ireală şi că este vorba de fapt de ceva mic şi neînsemnat în 
comparaţie cu Mintea Universală. Oricând constatăm că socotim o formă - 
boală ca fiind "mare", "grea" sau "incurabilă", ar trebui să ne întoarcem cu 
gândul spre Univers şi să umplem conştiinţa cu evidenţa măreției infinite, 
forţei, înţelepciunii acestei Minţi Creatoare, faţă de care forma - boală nu 
reprezintă nimic. Astfel refuzăm să ne unificăm cu forma - boală şi ne 
unificăm, împreună cu pacientul, cu Mintea Creatoare şi minunata ei Forţă 
de vindecare. 

Atunci când ne dăm seama şi ne pătrundem de acest adevăr, că fiinţa din 
faţa noastră este perfectă, înseamnă că am atins punctul când tratamentul 
începe să devină activ. Uneori, totuşi, pentru a ajunge la această 
certitudine, trebuie să risipim propriile noastre îndoieli, care pot fi 
alimentate de declaraţia medicilor că nu mai este nici o speranţă. Aceste 
îndoieli pot veni şi de la starea de deprimare a bolnavului, stare pe care 
practicianul ar putea interpreta-o greşit, ca fiind a sa proprie. Mai pot 
proveni şi din faptul că pacientul declară: "Am mai consultat şi alţi 
vindecători, fără nici un rezultat". 

Oricare ar fi originea lor, aceste îndoieli trebuie înlăturate spre a putea 
asigura succesul tratamentului. Pentru a putea atinge acest scop, uneori 
este necesar să străbatem un întreg proces de raționamente. S-ar putea să 
fie nevoie să ne combatem pe noi înşine şi acest lucru reprezintă una din 
părţile esenţiale ale unui bun tratament. S-ar putea să fim nevoiţi să 
repetam mereu până ce ne convingem: "Nu-mi pasă de ce spun medicii. 
Ştiu că Mintea poate face să crească până şi un os rupt, să fabrice hormoni, 
să opereze fără durere şi, în general, să aducă pacea, calmul, odihna şi 
eliberarea de orice durere şi tulburare". Mai ştim că durerea nu este reală 
deoarece Spiritul nu poate fi atins de durere, iar acest corp este substanţă 
spirituală pură în fiecare din celulele componente. Acolo unde sălăşluieşte 
Spiritul sunt întotdeauna prezente pacea, calmul, odihna, siguranţa, 
perfecțiunea. Spiritul se află în momentul în care această manifestare 
încearcă să ia formă reală, dar El intervine şi umple orice celulă, cât de mică 
ar fi, cu prezenţa Sa. Oriunde intervine această prezenţă, Ea vindecă de 
toate formele false, iar noi ne tratăm de propria noastră falsă credinţă, 
conştienţi că Spiritul este peste tot şi chiar acest corp, din cap până în 
picioare, de la cel mai neînsemnat atom, este locuit de Spirit. 

"Orice ar fi el, lucrul care-i cauzează această tulburare, nu are ce căuta 
acolo. Nu are nici cea mai slabă autoritate sau forţă. Nu are nici o 
capacitate de a provoca durere sau suferinţă. Nici o otravă nu poate avea 
efect în prezenţa Spiritului, căci Divinitatea a creat totul numai bun şi, 
conform Legii Armoniei, nici un punct al Corpului Divin nu poate dori să facă 
rău altui punct din corp. În planul divin, totul în Univers cooperează. Prin 
urmare, mă tratez ca să îmi dau seama că nu există nici o urmă de ostilitate 
în acest corp, ci doar acţiune armonioasă, binefăcătoare. Dumnezeu există 
şi pătrunde acest templu, chiar în momentul de faţă, cu prezenţa păcii, 
sănătăţii şi perfecțiunii Sale. " 

Odată ajunşi la punctul la care am realizat perfecțiunea interioară eternă 
a pacientului, ne vom da seama de aceasta pentru că vom fi ajuns la o stare 
de linişte, calm interior, de siguranţă proprie, ca şi cum am fi traversat o 
mare agitată şi am fi intrat în apele liniştite ale unui port. Odată acest punct 
atins, putem preda Minţii partea de lucru ce-i revine. Această realizare 
interioară poate fi obţinută într-o secundă sau într-o oră; poate diferi ca 
timp chiar în cursul aceleiaşi săptămâni, pentru că, la urma urmei, 
practicianul este totuşi o fiinţă umană, uneori influenţată greşit de propriile 
sale stări de dispoziţie. Prin dispoziţie se înţelege că, fiind de fapt fiu al 


speciei, omul este supus unor sugestii comune. El a moştenit un volum 
mare de gândire de la o rasă la alta, care a cunoscut multă înfrângere, 
necaz şi boală. Dar nu trebuie să se lase legat de lanţurile mentalităţii rasei 
şi cu cât mai mult creşte cunoaşterea Legii, cu atât mai mult viziunea lui 
spirituală se limpezeşte de norii gândirii negative, cu atât mai direct şi mai 
neted atinge cel mai mare punct al realizarii - înţelegerea perfecțiunii 
spirituale a pacientului. In cazul când ne tratăm pe noi înşine de vreo 
maladie, va trebui să realizăm propria noastră perfecţiune spirituală. 

Trebuie să ne aducem aminte de a ne degaja de orice responsabilitate 
pentru rezultatul tratamentului. "Tatăl din mine, El este acela care 
îndeplineşte lucrarea, Eu cu de la mine putere nu pot face nimic". Aceste 
cuvinte ar trebui să fie gravate în inima oricărui practician în acest domeniu. 
Nu suntem răspunzători de vindecare şi nu avem nici un merit când este 
realizată. Pe de altă parte, de îndată ce ne-am dat seama că nu suntem 
răspunzători de vindecarea pacientului, ci de un singur lucru - acela de a fi 
pus Legea în acţiune, ne eliberăm de nervozitate şi incertitudine. 

Acum am ajuns în clipa când, practic, tratamentul este terminat. Până la 
acest stadiu, responsabilitatea noastră a constat în a construi un tablou clar 
al perfecțiunii permanente, atât a noastră cât şi a pacientului, înlăturarea 
oricărei îndoieli privind această perfecţiune şi orice teamă că Mintea nu ar fi 
în stare să se manifeste în pacient. Acum predăm tabloul nostru complet al 
Perfecţiunii, Marelui Medic - Mintea Universală, pe care ni-l putem 
reprezenta ca pe un ajutor care ar fi stat lângă noi în timp ce scriam 
instrucţiunile care trebuiesc urmate. In fapt spunem: "lată instrucţiunile 
mele. Tu eşti Ajutorul perfect. Ştiu că le vei îndeplini întocmai, pentru că 
niciodată nu ai dat greş". Cu acestea considerăm misiunea îndeplinită şi ne 
îndreptăm spre ocupațiile noastre, fiind conştienţi că am pus Legea în 
acţiune din momentul în care i-am oferit un model-gând perfect şi că 
imediat a pornit la acţiunea creatoare, prelucrând în formă gândul nostru; în 
fapt, am putea folosi chiar cuvintele citate mai sus ca metodă de predare a 
tratamentului Minţii, emițând cuvântul şi ideea noastră perfectă către unica 
energie creatoare din lume. Aceasta trebuie să fie o oferire desăvârşită. 

Dacă ne găsim în situaţia de a reveni cu tratamentul prea des, aceasta 
este o dovadă că nu am fost desăvârşiţi, oferind cuvântul nostru către Minte 
în totalitate. In acest caz, înseamnă că practicianul nu este el însuşi complet 
edificat în ceea ce priveşte cui îi revine de fapt lucrarea. Efortul sau mental 
nu ajută Legii - care de fapt are toată puterea necesară să vindece orice 
boală, oricât de gravă ar părea la om. Efortul său are un singur obiectiv şi 
numai unul: să prezinte Minţii modelul-gând perfect. Odată acesta oferit, 
însuşi Tatăl este cel care acţionează, iar strădaniile slabe ale practicianului 
nu au nici un efect. Aşa că, dacă ne dăm seama că intervenim peste 
obligaţia ce ne incumbă potrivit tehnicii arătate, trebuie să ne oprim şi să 
spunem: "Ei bine, mă bucur că Legea Minţii acţionează asupra acestui caz. 
Ştiu că face un lucru bun, competent şi complet". 

Un exemplu edificator la cele arătate mai sus: să ne închipuim un vas 
împotmolit la țărm în timpul refluxului. Cu toate eforturile depuse de o 
mulţime de oameni, nu poate fi degajat din nisip, dar cineva vine şi spune: 
"Aşteptaţi câteva ore până ce intervine fluxul"- atunci puterea oceanului va 
ridica vasul şi-l va repune pe linia plutirii, astfel că va putea fi scos de 
propria forţă a maşinilor sale. 

Să ne lăsăm convinşi şi să avem încredere în Legea Universală care nu dă 
greş niciodată. 

Autorul sugerează că este bine şi indicat să mulţumeşti Ajutorului în clipa 
în care îi predai pacientul. Legea este cu totul impersonală şi nu este 
afectată de aceste mulţumiri, însă gestul are o însemnătate pentru om: 
ajută să-i întărească credinţa că acum totul a fost pus în mişcare sub o 


conducere competentă şi că el, practicianul, a declanşat ceva ce nu mai 
poate fi oprit. De regulă nu ne exprimăm mulţumirile pentru ceva ce nu am 
primit, astfel că această manifestare este de fapt o indicație că într-adevăr 
credem cu tărie în tot ce-am spus. 

O altă problemă ce ar trebui luată în consideraţie este aceea a repetării. 
Am sugerat să se evite exagerarea tratamentului. Se pune însă întrebarea: 
"Este oare suficient un singur tratament? Într-adevăr, un singur tratament 
ar trebui să fie de ajuns, dacă s-au îndeplinit toate regulile cerute de 
metodă. Din câte ştim, Isus nu a fost niciodată nevoit să repete tratamentul. 
Puţini oameni însă posedă iluminarea lui Isus. Se poate spune că a avut cea 
mai clară viziune pe care a avut-o vreodată o fiinţă umană. Avea un astfel 
de simţ al unităţii desăvârşite cu Divinitatea încât atunci când vorbea, era 
ca şi cum se exprima cu vocea Domnului: "Eu şi Tatăl suntem Una". Aceasta 
nu era o repetare deşartă, aşa cum se întâmplă să se manifeste la unii 
dintre noi. Era o convingere de nezdruncinat, căci o avea fără nici o umbră 
de îndoială. Suntem, chiar cei mai buni dintre noi, cu mult sub nivelul 
nobilului său ideal; astfel că socotim uneori necesar să repetăm 
tratamentele. Certitudinea lui absolută era comunicată Minţii, la mulţi dintre 
cei trataţi, cu excepţia celor din Capernaum, unde nu a făcut minuni din 
pricina necredinţei lor. Viziunea noastră nu reuşeşte întotdeauna să răzbată 
prin necredinţa celor pe care îi tratăm. Trebuie să ne amintim că 
tratamentul nu este desăvârşit decât atunci când este primit în acceptarea 
mentală deplină de către conştiinţa pacientului; prin urmare, repetarea 
tratamentului este adesea necesară din cauza acestei conştiinţe întunecate 
a pacientului. De regulă, de două - trei ori pe zi este cel mai mult ce se 
poate face ca tratament pentru o singură persoană. Dacă, între timp, 
aceasta revine mereu în minte, putem spune cu calm: "Sunt bucuros că 
Legea Minţii lucrează asupra acestui caz" şi să nu ne mai gândim în legătură 
cu acest caz. Acolo unde, însă, trebuiesc continuate tratamente până când 
s-a realizat o acceptare mentală completă a acestora, fiecare tratament 
trebuie aplicat ca o acţiune separată, adică fiecare şedinţă de tratament să 
fie făcută ca pentru prima dată. Să pornim chiar de la început, ajungând la 
deplina realizare a perfecțiunii pacientului şi oferind această perfecţiune 
Minţii, cu acelaşi desăvârşit abandon. Dacă acceptăm ideea că trebuie 
aplicate mai multe sau o serie de tratamente, trebuie să ne ferim de 
tendinţa de a admite că nu s-a realizat perfecțiunea. In multe cazuri sunt 
necesare serii de tratamente. Unele dintre acestea, cu vindecări dintre cele 
mai reuşite văzute de autor, sunt rezultatul unor serii de tratamente 
aplicate pe o perioadă de luni de zile. Foarte adeseori este nevoie de timp 
ca pacientul să ajungă în situaţia când el nu mai face nici o obstrucţie a 
Minţii. 

Astfel, dacă sunt necesare mai multe tratamente, trebuie să avem grijă 
să nu privim persoana gândind: "Cazul de faţă ne va lua mult timp". Dacă 
gândim aşa, atunci dezminţim propria noastră afirmaţie care susţine tocmai 
perfecțiunea imediată a pacientului. De un singur lucru trebuie să ne 
amintim întotdeauna mai înainte de orice, şi anume, că acum toţi oamenii 
sunt perfecţi, că ei nu au fost niciodată mai puţin perfecţi, decât în propriile 
lor minţi, ale rudelor, ale prietenilor, ale medicilor şi ale celorlalţi cărora le- 
au împărtăşit simţămintele. 

Practicianul însuşi nu vindecă niciodată pe acela pe care îl tratează. Rolul 
lui este să cunoască perfecțiunea eternă, să o declare cu convingere, să 
nege realitatea şi adevărul oricăror aparente contrarii şi să aştepte cu 
încredere ca marele Ajutor - Mintea - să manifeste acea sănătate pe care 
practicianul o ştie că există în această clipă. Intrucât mintea este substanţă 
iar trupul umbră, această formă-boală nu este reală, este numai o imagine 
imperfectă a gândului-formă distorsionat şi, ştergând această distorsiune şi 


substituind-o cu gândul-formă de perfecţiune, ce nu a fost niciodată ştirbită, 
se revine la adevărata stare. Aceasta a existat, însă acoperită temporar de 
un tablou al imperfecţiunii. Pentru tratamentul mental, oferim Ajutorului, din 
nou, tabloul limpede pe care l-a avut în faţă atunci când a creat corpul 
copilului ce urma să se nască. 

In încheierea acestui capitol, am putea oferi un cuvânt de încurajare. Nu 
vă descurajaţi dacă la început vindecările nu au un rezultat prea strălucit. 
Pe cât de adevărat este că începătorii, adesea, obţin vindecări minunate, tot 
aşa de adevărat este că succesul lucrării în acest domeniu se bazează pe 
cunoaşterea precisă şi iluminarea clară; cu cât ne formăm mai mult, cu atât 
înţelegerea noastră devine mai limpede şi pe măsură ce "creştem în Har" - 
câştigăm totodată şi capacitatea de a trata cu succes. 

Întrucât Mintea Unică este prezentă chiar la distanţă mare, peste tot şi în 
acelaşi timp, putem trata cu succes o persoană chiar la distanţă de mii de 
km. Autorul a tratat, cu rezultate bune, persoane locuind în Noua Zeelandă - 
el fiind în California; începătorul nu trebuie să ezite de a trata pe cineva, 
oriunde s-ar afla. 

Se precizează că termenul de "practician" se aplică şi aceluia care se 
tratează pe sine sau îşi tratează membrii familiei sale. Nu se va confunda 
acest termen de practician cu acela de profesionist. 


CAPITOLUL VI - CUM SE POATE REALIZA VINDECAREA? 


Dacă acceptăm afirmaţia că vindecarea mentală şi spirituală este o 
realitate, trebuie să cercetăm în profunzime pentru a găsi motive 
fundamentale care să răspundă la întrebarea: De ce este posibilă 
vindecarea? 

De vreme ce vindecarea este, într-un sens, o activitate creatoare - adică 
poate crea noi celule sănătoase, care să le înlocuiască pe cele bolnave, în 
activitatea creatoare cosmică, deoarece orice lucrare de creaţie trebuie să 
urmeze acelaşi plan, în ce constă ea atunci? Cum s-a format Universul? 
Există vreo lege pe baza căreia s-a produs acest fenomen? Dacă este aşa, 
atunci acea Lege mai acţionează şi ne stă la dispoziţie şi astăzi? Credem cu 
fermitate că răspunsurile la toate aceste întrebări se află în faţa ochilor 
noştri şi soluţionarea lor ne va conduce la înţelegerea clară a cauzelor 
pentru care omul poate să se aştepte la existenţa unei activităţi creatoare 
în el însuşi, care să-l elibereze de sclavia bolii, redându-i libertatea unei 
perfecte sănătăţi. 

La o analiză superficială, acest capitol ar putea apare academic, totuşi 
este extrem de practic pentru că va pune baza unei asigurări practice, 
nereligioasă, ştiinţifică, a unei persoane despre procesul de vindecare 
creatoare pe care omul o poate folosi, în afară de superstiție sau credinţă 
religioasă. 

Lăsând la o parte literatura religioasă, să presupunem că ne aflăm într-un 
loc oarecare pe continent, privind în jurul nostru la forţa oceanului şi 
măreţia munţilor, admirând soarele, luna şi stelele, întrebându-ne cum au 
luat fiinţă toate acestea. 

Primul lucru pe care îl observăm este că trăim pe o planetă ce este 
compusă din materie, în formă gazoasă, lichidă şi solidă. Materia în sine nu 
prezintă o minte proprie. Trebuie ca întotdeauna să se acţioneze asupra ei, 
cu o forţă din afară, deci ea nu a putut lua fiinţă cu de la sine putere. Nu s-a 
putut autocrea. In căutarea forţei, a energiei care a adus-o la existenţă, 
trebuie să facem investigaţii în afara formelor de energie materială cum ar 
fi electricitatea şi altele ce apar din materie. 

Aşa cum s-a mai arătat, există o singură formă de energie cunoscută de 
om şi care nu are origine materială. Această energie este gândul şi cum 


gândul nu izvorăşte din materie, ci din contra, acţionează asupra ei, trebuie 
să fi existat o Inteligență capabilă de gândire, mai înainte ca materia să fi 
existat. Astfel, suntem conduşi pas cu pas la înţelegerea faptului că 
universul fizic nu a putut lua fiinţă decât prin acţiunea gândului. Dacă există 
gând, atunci trebuie să existe şi un gânditor. Ne-am obişnuit să numim pe 
acest gânditor - Dumnezeu. 

Se poate folosi oricare alt nume, înţelesul este acelaşi. Am putea numi 
gânditorul cu numele de El. La această răspântie suntem uneori asaltaţi de 
acei credincioşi care afirmă că, folosind pronumele de El, am terminat cu 
Dumnezeu şi deci suntem atei. Oricum s-ar interpreta, în nici un caz nu l-am 
înlăturat pe Dumnezeu din Universul Lui, dar nu facem caz de faptul că aşa 
cum este prezentat de imaginaţia acelui tip de teologi - ca un venerabil cu 
barbă, stând în rai, înconjurat de îngeri şi arhangheli - trebuie să mărturisim 
că nu acceptăm un astfel de Dumnezeu în filosofia noastră. Mulţi dintre 
prelaţii din zilele noastre, având o educaţie ştiinţifică şi religioasă, au 
înlăturat această concepţie naivă din predicile lor. 

Aşa cum îl înţelegem pe Dumnezeu prin Universul Lui, deci este o 
Inteligență impersonală; totuşi, nu o Inteligență oarbă. Este o Inteligență ce 
acţionează prin Lege, ce nu face nici o distincţie între drept şi nedrept, care 
nu oscilează după cererile personale trimise de către oameni, din ambele 
tabere, ca să le aducă victoria armatelor lor, sau să oprească ploaia ca să 
stea la iarbă verde, sau să dea ploaie la cererea lor ca să se coacă grânele. 

Să nu se înţeleagă greşit. Avem credinţa că este posibil să obţinem 
victoria, încetarea sau oprirea ploii. Dar toate acestea se pot face numai în 
baza înţelegerii ce trebuie să o avem despre adevărata natură a Divinităţii şi 
a Legii Minţii prin care Divinitatea acţionează. Ne putem ruga, implora, 
vărsa lacrimi către înaltul cerului pentru ajutorul de la Dumnezeu, aşa cum 
milioane au făcut-o şi o mai fac, iar cerul nu va răspunde cu nimic, în afară 
de cazul când facem uz de rugăciunea ştiinţifică bazată pe o înţelegere 
clară a activităţii creatoare a Divinităţii în Univers. Fiindcă nici însuşi 
Dumnezeu nu poate înlătura acţiunea Legii, pe care nu a instituit-o sau a 
creat-o, dar care face evident parte, încă de la început, din propria natură a 
Lui. A călca Legea Universului, ar însemna ca Dumnezeu să se autodistrugă, 
ceea ce nu poate face. 

Există în credinţa omului părerea că acţiunea Minţii nu poate influenţa 
fenomene importante ca războaie, calamităţi şi altele, însă Isus, care nu era 
influenţat de astfel de concepţii greşite, se conducea după credinţa că: "La 
Dumnezeu toate lucrurile sunt posibile - şi Eu şi Tatăl una suntem". El a 
dovedit forţa de a controla fenomene naturale, deoarece avea convingerea 
fermă în unitatea Lui cu Tatăl, astfel că putea să comande Legii care acţiona 
în consecinţă asupra acestor fenomene. El nu implora; se exprima cu 
autoritate, crezând şi acceptând faptul că Legea i se va supune. Odată 
stabilită justificarea credinţei noastre că în spatele Universului există un 
gânditor, să încercăm să abordăm problema noastră din partea cealaltă. Am 
prins un fir de pe Pământ şi l-am urmat până ce ne-a condus la Cauza 
Universului. Să presupunem acum că urmărim celălalt fir, de la cer la 
pământ, ca să aflăm de ce ar putea fi necesară această cauză şi cum a 
făcut Universul să existe. 

Trebuie că a fost o vreme când Universul nu exista, exista numai 
Dumnezeu. Omul, fiind incapabil de a concepe ceva ce nu a avut niciodată 
început, pune întrebarea: "Atunci cine l-a făcut pe Dumnezeu?" Ştiinţa 
afirmă acum că timpul şi spaţiul nu există şi că în realitate nu există nici 
începuturi şi nici sfârşituri, ci numai schimbări de formă. Este greu pentru 
minţile mărginite să înţeleagă ideea că Dumnezeu nu trebuie neapărat să 
aibă un creator, că de fapt El este Viaţa şi Inteligența etern existentă. Noi 
măsurăm timpul cu milioane de ani şi ne punem problema că - cu milioane 


de epoci nenumărate înainte - Dumnezeu trebuie să fi avut un început. Nu 
este deloc necesar să spunem aceasta pentru că adevărata natură a 
inteligenţei o face să nu fie un produs, un lucru material ce a necesitat un 
creator. Cel mai simplu răspuns este: "Dumnezeu există dintotdeauna" 
pentru că nu este limitat de timp şi spaţiu. Noi, muritorii, încătuşaţi în 
credinţa în timp şi spaţiu, trebuie să avem un început. Să nu cădem în 
părerea greşită a unor teologi, după care Dumnezeu ar fi imaginea mărită a 
omului. El este spirit pur, fără formă şi nemărginit, iar materia, conform 
principiului conservării, este eternă şi indestructibilă, nu creşte şi nici nu 
scade în cantitate, suferind numai modificări de formă. Aşa că ea este tot 
aşa de eternă ca şi spiritul, coexistând dintotdeauna în Spirit. Urmărind 
materia în dezagregare până la ultima expresie, nu găsim în final altceva 
decât vibraţie. Intrucât materia, prin natura ei, nu se poate mişca sau 
schimba prin propria-i forţă, trebuie să existe o Inteligență care să acţioneze 
asupra ei, să-i dea forma, să o modifice ca formă, să o modeleze etc. 

Acel Agent Inteligent trebuie să fie Mintea, pe care am numit-o Mintea 
Cosmică sau Universală. Această Minte, fiind foarte inteligentă, ştie cum să 
dea formă materiei amorfe, dar acest lucru îl face sub dirijarea Spiritului, 
care îi pune la dispoziţie modelul după care să lucreze. Aceasta este Mintea 
Universală Subiectivă, care ascultă de cuvântul Spiritului. Avem, prin 
urmare, baze rezonabile pentru a concepe Entitatea Divină ca pe o Trinitate, 
formată din Spirit - care este gânditorul, Mintea - care este activitatea 
productivă şi Materia - corpul amorf al Trinității. Cum a fost condusă deci 
activitatea creatoare? Spiritul, dorind un corp care să aibe formă şi 
acţionând prin Legea Minţii, a adus în formă ceea ce era o idee sau o 
concepţie în Spirit. Cu alte cuvinte, mai întâi Inteligența, apoi acţiunea 
inteligenţei ca Lege a Minţii, apoi rezultatul acţiunii care s-a concretizat în 
universul material creat, creaţia fiind în continuă desfăşurare, fără oprire. 

Întrucât toată materia din Univers este la origine Unică şi toată Mintea 
este Unică, procesele de gândire ale omului nu sunt altceva decât copia 
procesului de gândire al Divinităţii. Ştim că mintea obiectivă, conştientă a 
omului, are autoritate asupra minţii sale subiective, care nu raţionează, ci 
acceptă gândul conştient şi se porneşte la realizarea lui, aşa cum nici 
Mintea Subiectivă Universală nu raţionează, ci este executorul Spiritului şi 
acceptă gândul Spiritului, trecând la îndeplinirea modelului ce îi este 
prezentat. Omul este deci copilul lui Dumnezeu şi ca atare are dreptul să ia 
parte la activitatea creatoare, limitat doar de capacitatea să de a înţelege 
aceasta relaţie. Dacă ar putea înţelege şi accepta faptul că el este un mic 
triunghi, având identice aceleaşi trei laturi pe care Dumnezeu, ca mare 
triunghi, le are, - latura deciziei, a creaţiei şi a rezultatului - ar putea să-şi 
schimbe lumea sa proprie, aşa cum o fac astăzi o mulţime de oameni care 
au înţeles acest minunat adevăr. 

Gândul omului are puterea, întrucât este gândul lui Dumnezeu. Are forţa 
creatoare pentru că este parte din Mintea Creatoare a Universului. Orice 
idee pe care o are, la care se menţine ferm şi clar, este prelucrată de 
activitatea creatoare şi se realizează. Omul are puterea de a alege, 
abilitatea de a selecta ceea ce doreşte să introducă în forma gândită şi, 
odată aleasă, se va fixa în modelul gândit, realizându-l întocmai cum a fost 
stabilit. Gândul nostru face parte din Marea Minte Creatoare şi este preluat 
de această Minte. Din aceasta îi derivă puterea. lată de ce spunem că 
vindecarea mentală şi spirituală nu depind de puterea voinţei; cea mai 
intensă formă de voinţă a celei mai puternice făpturi umane nu înseamnă 
nimic pe lângă forţa Minţii Divine. De această Forţă ne folosim când ne 
tratăm pe noi sau pe alţii şi, cu cât mai limpede înţelegem acest adevăr, cu 
atât mai deplin va fi gradul de perfecţiune pe care suntem capabili să-l 


realizăm prin tratamentele noastre. Puterea nu este a noastră dacă nu o 
folosim, dar devine pe loc a noastră atunci când facem uz de ea. 

Fiecare condiţie mentală se înregistrează în corp cândva, undeva. 
Activitatea creatoare a Minţii, acceptând gândul omului, acţionează 
constant pentru a-l reproduce, fie că va fi spre binele sau spre răul lui. Boala 
este rezultatul unei idei false ce a devenit prea proeminentă. Sănătatea este 
rezultatul contemplării adevărului despre oameni când a devenit destul de 
proeminentă. Nu există nici o idee de pedeapsă sau de recompensă, în 
această activitate creatoare, este acţiunea unei Legi impersonale. Când ne 
dăm seama de acest adevăr, este de datoria noastră, ca fiinţe raţionale, să 
ne situăm pe poziţia în care această Lege creatoare devine aliatul nostru, în 
loc să rămânem pe poziţia stupidă în care acţionează împotriva noastră, ca 
inamic. Învăţăm încă din copilărie că trebuie să procedăm aşa cu orice lege. 
Mai târziu în viaţă, când omul trece la starea de gânditor, ajunge să-şi dea 
seama că gândirea sa este fotografiată de Minte şi reprodusă. Prin urmare, 
ca gânditor, el decide că trebuie să ia o măsură în această privinţă. Nu are 
nici un rost să rămână inactiv şi să se plângă că este tratat prost de viaţă şi 
că trupul lui dă semne de deteriorare. Trebuie să-şi dea seama de faptul că 
aceste lucruri nu sunt rezultatul unei acţiuni divine, ci sunt prelucrarea 
logică a propriei sale gândiri, guvernată de Lege. Când îşi modifică acest 
mod de a gândi, aceeaşi Lege îşi va modifica şi ea manifestarea exterioară. 

Toate acestea se fac fără vreun gând de influențare sau de modificare a 
atitudinii Divinităţii faţă de noi. Cu multă iubire, Dumnezeu a pus totul la 
cale, la dispoziţia omului, şi a asigurat o modalitate prin care acesta poate 
lua cât doreşte şi este capabil. Dar acest lucru trebuie să-l facă respectând 
Legea. Este de datoria omului să afle cum acţionează Legea şi să procedeze 
în consecinţă. Când procedează aşa, descoperă uneori, spre uimirea sa, că 
rugăminţile sale nu au răspunsul dorit. Dar el trebuie să ştie că darul a fost 
deja acordat, nu are decât să-l ia. Pentru ca rugăciunea să aibă efectul 
dorit, omul este dator să-şi dea seama că nu trebuie să stea în Calea 
Divinităţii, permiţând astfel Binelui Etern să-i umple viaţa. Astfel că traim 
într-un Univers al Iubirii, care este totodată şi Univers al Legii. Iubire în 
sensul că tot ce ne este necesar ne-a fost deja acordat; Lege, în felul în care 
ajungem în posesia a ceea ce ni s-a pus la dispoziţie. Divinitatea este 
impersonală, în sensul că nu este impresionată de cereri nesăbuite. Ea este 
personală şi se personalizează prin darul ce este primit în mod inteligent. 

Lumea mai trebuie să vadă posibilităţile vieţii care cuprind în întregime 
semnificaţia dăruirii Divine. Se poate ca unii dintre cei mai buni să fie 
vitregiţi de viaţă, decât alţii care au înţeles şi au crezut că Legea Creatoare 
a Minţii le stă la dispoziţie, oferindu-le totul şi din abundență. Isus a fost 
unul dintre aceştia; accepţia lui mentală a fost atotcuprinzătoare. El credea 
implicit că Spiritul a creat toate lucrurile bune ce sunt la dispoziţia omului şi 
că aceia care sunt împovăraţi de sărăcie şi înrobiţi de falsa idee de boală, 
sunt ca nişte sclavi care nu sunt capabili ca să întindă mâna pentru a lua 
ceea ce este bun. Suntem de-abia la începutul unei noi deşteptări faţă de 
acest adevăr. Aceia care au reuşit să păşească mai departe, descoperind 
Legea Libertăţii, demonstrează că Legea este accesibilă oricui. Şi totuşi, 
aceştia mai trăiesc într-o lume care încă mai geme în somnul ei, din pricina 
coşmarului de boală, şi credinţa majorităţii îi înăbuşă, astfel că vocea care îi 
îndeamnă la trezire şi viaţă este adeseori acoperită de strigătele unei lumi 
înlănţuite. 

Fiecare om poate fi stăpân pe sine şi pe împrejurările în care trăieşte. 
Treptat, omul se va cunoaşte tot mai bine pe sine şi Universul în care 
trăieşte şi se manifestă. Cu timpul, lumea îşi va schimba falsa credinţă că 
păcatul, boala şi suferinţa sunt legate de evoluţie şi va accepta lumina 
Adevărului. Când va veni vremea aceea, conştiinţa trezită a maselor îl va 


face pe om să scape de obsesia îmbolnăvirii. Deocamdată, această 
conştiinţă - mai puţin răspândită - nu ajuta omului să trăiască în lumina 
Adevărului. 

Această înţelegere se va răspândi mai uşor când se va desprinde cu totul 
de credința superstiţioasă în inaccesibilitatea Divinităţii. Inteligența 
Impersonală care este impregnată de tot ce a fost creat, 'devine personală 
pentru individul luat separat care înţelege că această inteligenţă 
sălăşluieşte în el şi este însăşi Lumina Vieții’. 

Oricine ajunge în starea de boală înseamnă că a păşit în afară de voinţa 
Divină. Când înţelege acest adevăr şi 'se hotărăşte să se întoarcă la voinţa 
Divină, orice Lege din Univers începe să coopereze cu el în vederea 
recuperării sale!'. Sănătatea noastră este propria noastră responsabilitate. 
Nimeni nu ne-o poate lua, nu ne-o poate da nimeni. Trebuie ca schimbarea 
să o facem în mintea noastră şi din acel moment nu mai suntem împotriva 
fluxului de sănătate universală, ci suntem purtaţi fără nici un efort de 
acesta. Atunci când nu opunem rezistenţă Legii Universale, înseamnă că am 
reuşit să ne acordăm cu Infinitul. 

Sănătatea este o chestiune simplă pe care însă noi am complicat-o. O 
bună sănătate înseamnă recunoaşterea faptului că omul este o Prezenţă 
vie, aşa cum este Universul. 


CAPITOLUL VII - SĂ REFUZĂM ASISTENŢA MEDICALĂ? 


La întrebarea dacă trebuie sau nu să refuzăm orice fel de asistenţă 
medicală materială, se poate răspunde şi afirmativ şi negativ. Ştim că 
lucrăm cu o Lege perfectă, care ştie la rândul ei cum să vindece orice 
afecţiune, oricât de serioasa ar părea să fie. Dar pe de altă parte, nu toţi 
oamenii au aceeaşi profundă conştiinţă, ceea ce trebuie luat în consideraţie. 
Afirmând aceasta, nu ne retragem de pe poziţia noastră care susţine că 
toate afecțiunile pot fi vindecate numai prin acţiune mentală. 

Este greu pentru unii, după o viaţă întreagă în care s-au bazat pe 
mijloace materiale, să se lanseze deodată pe culmile înţelegerii. In multe 
cazuri, viziunea spirituală este o chestiune de dezvoltare. Este mai rar o 
chestiune de revelaţie spontană. Acela care a înţeles perfect acţiunea 
infailibilă a Legii Divine, este capabil să exercite asupra bolnavului o 
atitudine sănătoasă, rezonabilă. Isus nu a folosit totdeauna la vindecare 
aceeaşi metodă, deşi s-a servit întotdeauna de acelaşi Principiu. j 

Isus îi privea pe oameni la nivelul de evoluție la care se găseau. In unele 
cazuri, El atingea bolnavul şi, uneori, se folosea de mijloace materiale, cum 
a procedat cu orbul căruia i-a atins ochii cu tină. El ştia că de fapt nu există 
nici un dar de vindecare deosebit în tină, dar mai ştia că omul acela avea 
nevoie de sprijinul unei acţiuni materiale, pe care nu a ezitat să-l 
folosească. 

Trebuie ţinut seama că oamenii se află la o mare varietate de nivel 
mental de acceptare, pentru că ei sunt diferiţi în percepţia lor spirituală şi, 
în acelaşi timp, şi în capacitatea lor de a primi vindecarea; totodată ne 
amintim că, de fapt, ne folosim de o Lege perfectă, care poate acţiona fără 
greş, mai ales când nivelul de acceptare este superior. 

Nu putem fi de acord cu aceia care refuză să trateze pe cineva dacă 
acesta a consultat un medic sau s-a folosit de vreo formă materială de 
tratament. Practicianul ar trebui să-şi amintească de faptul că el posedă o 
conştiinţă superioară, în timp ce persoana tratată s-ar putea să aibă 
tendinţa subiectivă de teamă, de care să nu fie conştient, dar care se unesc 
şi-l împing să se bizuie, în parte, pe nişte mijloace materiale. Orice lucru ce 
poate ajuta pacientul să fie receptiv la ideea de sănătate este de folos în 
tratament, deşi practicianul ştie că lucrarea sa proprie este în întregime 


îndeplinită de Minte. Când am acceptat existenţa unui Principiu de 
vindecare universal, trebuie să fim de acord cu faptul că ori de câte ori se 
obţine rezultatul de vindecare, aceasta înseamnă că s-a realizat un contact 
cu acest Principiu şi că vindecările nu se datoresc medicaţiei. Atunci când 
Isus i-a permis femeii să-i atingă roba, sau când a folosit tina pentru a întări 
credinţa orbului, pare rezonabil şi pentru noi să permitem pacientului să ia 
contact cu Principiul vindecării prin mijloace materiale, dacă un astfel de 
suport îi întăreşte credinţa. Respingem atitudinile extreme, atât din partea 
medicului care nu acceptă tratamentul spiritual, cât şi din partea 
practicianului care interzice folosirea medicamentelor. Ambele atitudini sunt 
înguste şi intolerante. 

De vreme ce există doar un singur Principiu de vindecare în Univers, 
rezultă că tratamentul fizic şi spiritual sunt extremele opuse ale aceluiaşi 
lucru. Prin cooperare inteligentă cu Legea Minţii, s-au obţinut vindecări 
complete şi permanente în maladii serioase ca: artrită, paralizie, cancer, 
hipertensiune arterială, afecţiuni cardiace, anemie, ulcer, epuizare 
nervoasă, diabet etc. Vindecările s-au realizat totdeauna prin intermediul 
unui practician - bărbat sau femeie obişnuiţi - care a reuşit să-şi însuşească 
o înţelegere clară a inflexibilităţii Legii şi care a realizat acea siguranţă 
interioară senină, că această Lege a Minţii “poate fi pusă în acţiune de 
oricine se preocupa de dezvoltarea sa proprie în cunoaşterea spirituală”, în 
aşa măsură încât ajunge să poată dirija acest flux de energie universală 
numit gândire, în direcţia vindecării. 

Două extreme trebuiesc evitate: înfumurarea şi subestimarea de sine, 
ambele fiind dovada că mintea respectivului este centrată asupra sa, în loc 
de a fi îndreptată spre Marea Minte Creatoare. Practicianul trebuie să spună: 
"Marea Lege a Minţii este cea care vindecă" şi nu "Eu sunt un mare 
vindecător". El trebuie să aibă încredere desăvârşită în capacitatea sa de a 
vindeca, dar această credinţă trebuie să se sprijine întotdeauna şi total pe 
Mintea Divină şi nu pe intelectul său slab. 

La cealaltă extremă este pacientul, care nu se încrede în sine şi se 
subestimează, spunându-şi: "Am o voinţă slabă" sau "o slabă educaţie" sau 
"nu am personalitate" sau "nu posed vocabular adecvat", "mi se pare inutil 
să cred că aş putea ajuta pe alţii sau pe mine însumi". 

Unii practicieni, cu mari succese în domeniul vindecării, se dovedesc a fi 
oameni simpli, liniştiţi, fără să posede grade academice. Ei în schimb au o 
încredere de nezdruncinat în această Mare Lege a Minţii care vindecă. Ei au 
încetat de a se mai considera neînsemnaţi sau lipsiţi de educaţie şi s-au 
văzut că sunt posesori ai Minţii Divine, una cu această Minte Universală care 
face ca totul să pulseze de viaţă. Oricine, după ce a citit lucrarea de faţă, îşi 
dă seama că are acces la imensul Ocean de Inteligență care îi poate conferi 
drepturi de a vindeca. Legea nu are favoriţi - toţi sunt egali. 

Credinţa nu este încredere oarbă. Adevărata credinţă presupune două 
lucruri: se bizuie pe înţelegerea inteligentă şi clară a Principiului Vindecării, 
plus o siguranţă interioară, calmă, în ceea ce priveşte Puterea care vindecă. 
Atâta vreme cât cunoaşterea şi încrederea în această Putere sunt mai mari 
decât propria-i teamă faţă de boala cu care este confruntat, el poate 
vindeca. Atunci când teama de boală întrece propria-i siguranţă în Putere, el 
nu va putea vindeca. Aceste condiţii sunt fundamentale în procesul de 
vindecare. Cele mai bune rezultate se obţin atunci când recunoaştem 
minunata Inteligență a Minţii şi ne ridicăm pe o treaptă mai sus în 
recunoaşterea faptului că acest Meşter Constructor - Mintea - lucrează sub 
dirijarea Spiritului. Concepem Spiritul ca fiind unicul Principiu Atotştiutor din 
întregul Univers, Mintea însăşi nefiind conştientă de sine. "Spiritul este 
Prima Cauză, este existent în sine şi are toată viaţa cuprinsă în sine". El are 
capacitatea de a voi sau de a alege. Actul original şi de început aparţine 


totdeauna Spiritului; acesta este preluat şi prelucrat în formă de către 
Minte, care este Subiectivul Universal. 

Ne bucurăm complet şi ne bizuim pe infinita Inteligență a Minţii şi pe 
capacitatea ei de a executa orice avem de făcut, dar trebuie să 
recunoaştem că este schimbătoare în acţiunea ei, creând constructiv sau 
distrugând, conform alegerii făcute în gândirea noastră conştientă. Pe de 
altă parte, recunoaştem că Spiritul este neschimbător - Eternul Eu Sunt - 
sălăşluind totdeauna în Perfecţiune. Spiritul, deci, este acela după care ne 
formăm gândul. Spiritul se vede pe sine reflectat în Univers, neschimbat şi 
neschimbător. Când spunem că imperfecţiunea nu a fost niciodată în 
realitate în trup, ne ridicăm la punctul de vedere al Spiritului şi afirmăm 
ceea ce se vede întotdeauna de către Spirit, adică perfecțiunea eterna a 
omului. Aceasta o aducem noi la cunoştinţa Minţii şi cerem să se realizeze 
perfecțiunea văzută de Spirit şi pe care, în momentul în care ne-am curăța 
de imagini false, o putem vedea şi noi. 

Astfel, când facem tratament mental sau spiritual, observăm o ştergere a 
falsului tablou, pentru că nu se manifestă decât ceea ce vede Spiritul. Deci, 
vindecarea spirituală are caracter permanent, pe când simpla vindecare 
mentală ar putea sau nu să fie permanentă. Ceea ce s-a vindecat prin 
tratament spiritual nu mai revine - nu mai poate reveni deoarece a dispărut 
în eterna contemplare a Spiritului: "Nu-mi voi mai aduce aminte de păcatele 
şi fărădelegile lor". 

Forţa spirituală a gândului are o putere asupra oricărui lucru, asupra 
oricărei rezistenţe aparente. In timpul nostru de ignoranță socotim orele 
copleşitoare şi cedăm în faţa lor cu teamă. Dar, cu însuşirea concepţiei 
despre Spirit, cunoaştem acum că adevărul pe care-l trâmbiţăm este 
irezistibil, superior oricărei condiţii. Nici un tablou urât nu este destul de 
mare sau destul de oribil ca să poată opune rezistenţă, deoarece este un 
tablou fals, nereal şi Spiritul vede numai perfecţiune acolo unde ignoranţa 
vede numai urâţenie. Trebuie recunoscut că această Esenţă pură a Spiritului 
se află în noi ştergând orice nu-i seamănă, pentru că "nu prin constrângere 
(forţa fizică umană), nici prin putere (forţa mentală a omului), ci prin Spiritul 
Nou" zice Domnul. 

Trăim într-un Univers spiritual, o prezenţă vie. În ceea ce priveşte corpul, 
trebuie să ţinem minte cele de mai sus, corpul fiind un corp spiritual în care 
sălăşluieşte Spiritul. Corpul este deci o prezenţă vie. Dacă privim lucrurile 
altfel, suntem atunci capabili să respingem orice senzaţie ce aduce un 
mesaj de deprimare, deoarece putem afirma că nu poate fi nimic altceva 
decât prezenţa Spiritului acolo unde altceva ar încerca să-şi impună 
prezenţa. 

Uneori suntem prea aproape de propria suferinţă spre a mai putea să ne 
tratăm cu succes. Deşi ştim că avem la dispoziţie o Lege perfectă care 
lucrează în favoarea noastră, suferinţa ar putea fi atât de mare încât să 
tulbure foarte mult starea noastră de conştiinţă. În asemenea cazuri, un mic 
ajutor material care să lumineze suferinţa ar putea fi de folos în sensul că 
suferindul se poate detaşa suficient, astfel ca să realizeze o linişte mentală 
necesară succesului şi reuşitei tratamentului. 

Trebuie să încercăm să ne amintim că suntem moştenitorii memoriei 
speciei, din moment ce există o Minte Unică. Toate experienţele speciei 
sunt depozitate în această Minte Unică, deci nimic nu este pierdut. Specia a 
avut multe încercări de durere şi boală. Treptat durerea s-a asociat cu 
teama în conştiinţa speciei, durerea fiind premergătoare morţii. Prin 
urmare, durerea şi suferinţa sunt capabile să ne scuture violent, făcându-ne 
dificile încercările noastre de a învinge teama. 

Pe măsură ce individul dezvoltă această atitudine faţă de boală, el învaţă 
cum să procedeze cu tot felul de dificultăţi. Treptat, pe măsură ce conştiinţa 


lui se limpezeste şi viziunea lui spirituală se întăreşte, descoperă că 
stăpâneşte tot mai bine stările de indispoziţie, de teamă etc. Nu trebuie să 
ne descurajăm dacă la început nu ne ridicăm pe culmi înalte. Mulţi fac 
progrese rapide din primele zile sau săptămâni, dar uneori se mai întâmplă 
şi dificultăţi în ajustarea gândului la aceste noi concepţii. Se poate găsi 
încurajare dacă gândim că progresul, de obicei, este mult mai rapid decât 
pare. Mintea subiectivă este foarte educabilă şi procesul de reeducare se 
desfăşoară continuu. Un singur gând este suficient să schimbe viaţă. O idee 
limpede, clară, urmărită cu tenacitate, este îndeajuns pentru a ne reface 
condiţia fizică; prin urmare ar trebui să ne menţinem cu credinţă pe această 
nouă concepţie, pentru că, aşa după cum ziua urmează nopţii, vom dezvolta 
cunoaşterea care ne dă posibilitatea de a deveni stăpâni ai propriilor 
noastre gânduri, în loc de a ne complace în situaţia de sclavi şi, odată 
gândirea vindecată, corpul îi va urma, sănătatea fiind o stare atât fizica cât 
şi mentală. 

Mulţi folosesc credinţa în forţa de acţiune a Legii Minţii cu scopul de a 
scăpa din situaţii periculoase. Legea Minţii operează atât de neutru încât, ori 
de câte ori este pusă în acţiune, virează marea sa putere creatoare în 
direcţia aleasă de noi, astfel că nu este de mirare că se obţin rezultate bune 
chiar în asemenea cazuri. 

Trebuie spus însă că persoana care procedează astfel pierde mult, 
deoarece ea obţine darul fără să-l cunoască pe donator. Ea nu ajunge la 
acea relaţie încântătoare ce se numeşte "a cunoaşte pe Dumnezeu". Ea 
poate şti multe despre Dumnezeu, dar Divinitatea impersonală devine 
personală pentru acela care îşi expune întreaga fiinţă acestei cultivări a 
prezenţei Divine. 

Este adevărat că, în virtutea acestei credinţe, se pot obţine uneori şi 
bunuri materiale, dar acest contact ocazional cu Spiritul duce la o realizare 
mai slabă şi la o lipsă de satisfacţii mai accentuată. Isus a demonstrat 
aceasta într-una din învăţăturile sale; era înconjurat de o mulţime de 
oameni care voiau să ştie dacă puteau folosi această Lege pentru a obţine 
hrană, îmbrăcăminte şi adăpost. El i-a asigurat că acest lucru era foarte 
posibil şi le-a explicat că, totuşi, viaţa superioară şi mai deplină este atunci 
când trăieşti în cultivarea conştientă a Vieţii Spiritului. El a încheiat, 
amintindu-le că dacă vor căuta mai întâi împărăţia lui Dumnezeu şi 
dreptatea lui, toate celelalte lucruri le vor parveni automat. 

Astăzi este necesar să cultivăm acel mod de viaţă care, în mod logic, 
produce sănătatea şi fericirea. In recomandarea acestui mod de viaţă nu 
există nici o constrângere, cum ar fi de exemplu indicaţiile de a renunţa la 
fumat, la jocuri de noroc şi multe altele, aşa-zise păcate. Isus a arătat o 
viziune mentală şi spirituală clară, ce face posibil să simţim orice ne poate 
sta în cale şi să renunţăm la aceste piedici, nu prin constrângere, ci pentru 
că am descoperit că adevăratele bucurii ale vieţii se bizuie pe apropierea 
gândului nostru de acela al Spiritului. Numai acest mod de viaţă asigură 
eliberarea de ameninţarea cu boala. 

De vreme ce omul a fost creat ca expresie a Spiritului, nu şi-ar apropia 
mai mult fericirea îndeplinind scopul pentru care a fost creat? Cum Legea 
Universului lucrează pentru binele a tot ce există, nu s-ar simţi mai bine 
aducându-şi gândirea în acţiune şi unitate cu ceea ce ştie că se numeşte 
Mintea Spiritului? 

Aceasta nu este o problemă ecleziastică, este un fel de viaţă pe care o 
fiinţă ce gândeşte şi raţionează, în mod logic, încearcă să-l descopere. 
Dumnezeu nu se ascunde, El poate fi cunoscut. Singura cooperare ce o vom 
obţine vreodată de la Divinitate este aceea care rezultă din cooperarea 
noastră cu Ea. Aceasta înseamnă "a cunoaşte pe Dumnezeu". Se poate 
spune că nu există decât un singur cuvânt raportat la Divinitate şi folosit de 


către aceia care au atins o viziune superioară şi o înaltă împlinire spirituală; 
acest cuvânt este IUBIREA, care este adevărata natură a Divinităţii. lubirea 
nu este o emoție sentimentală oarecare; ea este o forţă teribilă, dinamică, 
vindecătoare. Întregul proces al creaţiei, al perfecțiunii, al vindecării, este 
rezultatul lubirii Divine. lubirea este o Forţă Creatoare. Marea Lege a 
Universului, în care sunt incluse celelalte legi secundare ale Universului, nu 
este altceva decât Iubirea Divină în acţiune. "Iubirea este împlinirea Legii", 
ea este acea forţă irezistibilă din Univers care înlătură obstacolele aparente 
şi aduce în loc sănătate, fericire şi prosperitate, oricărui suflet ce se 
deschide în faţa acestui curent Divin. 

Nimic nu întregeşte caracterul aşa cum o face lubirea. Nimic nu adaugă 
putere vieţii aşa deplin cum o face lubirea. lubirea poate vindeca orice 
maladie, fără ea degeaba ne-am dărui toate bunurile la săraci sau ne-am 
lăsa arşi pe rug, în zadar am cunoaşte totul. Să ne aducem aminte că nu 
este vorba de sentimentalismul siropos numit adesea dragoste, ci de 
dorinţa intensă de a face binele. 

Există diferenţă între a iubi o persoană şi a place pe cineva. Oamenii 
spun adeseori: "Nu poţi iubi pe oricine. Unii sunt atât de răi, atât de 
enervanţi încât este imposibil să-i poţi iubi". Să înţelegem bine termenul: ne 
place o persoană prin exteriorul său - iubim omul prin interiorul lui. Este 
adevărat că unii sunt enervanţi. S-ar putea să nu ne placă exteriorul lor şi 
nu suntem obligaţi să o facem. lubim cu adevărat pe cineva atunci când îi 
dorim acelaşi lucru ca şi nouă. S-ar putea să nu ne tenteze compania cuiva 
într-atât ca să-l invităm la noi acasă; dar să nu permitem ca neplăcerea 
provocată de exteriorul acestuia să impieteze asupra dorințelor noastre 
privind persoana respectivă. Poate că s-a purtat nedrept cu noi sau s-a 
arătat ca nu este demnă de încredere. astfel că nu-i putem recunoaşte 
calităţi pe care le apreciem. Chiar dacă-l ţinem la distanţă din acest motiv, 
ar trebui să avem grijă să nu permitem ca manifestările enervante să 
pătrundă în noi. Dacă permitem ca manifestările să pătrundă, ele devin 
parte integrantă din noi. Atunci când emanăm iubire, aceasta anulează tot 
ce este negativ, dacă reflectăm ura, aceasta anulează tot ce este divin. 

Trebuie să recunoaştem că această persoană este Spirit în forul său 
interior, aşa cum suntem noi. lubim omul spiritual interior chiar atunci când 
evităm manifestarea lui exterioară imperfectă. li iertăm lui actele lipsite de 
bunăvoință şi de câte ori ne vine în conştiinţă, îi dorim tot binele. Nu putem 
pretinde pentru noi binele şi în acelaşi timp, mental, să închidem pentru 
altul calea binelui. Foarte adesea refuzul nostru de a permite lipsei lui de 
bunăvoință să pătrundă în conştiinţa noastră, cuplată cu alegerea 
conştientă de iubire pentru el, constituie forţa vindecătoare ce acţionează 
asupra sa şi înlătură masca sa de imperfecţiune, revelând adevăratul om de 
sub aceasta. 

Deci: "lubeşte-ţi inamicii, ei sunt fraţii nostri. Dacă cineva spune iubesc 
pe Dumnezeu şi-şi urăşte fratele, este un mincinos. Pentru că dacă el îşi 
urăşte fratele pe care-l cunoaşte, cum poate el iubi pe Dumnezeu pe care 
nu l-a văzut?". 

Una din condiţiile fundamentale a succesului unui tratament constă în a 
învălui persoana tratată cu toată iubirea noastră, fără nici o reţinere. 

lubirea vindecă, ura otrăveşte. 


CAPITOLUL VIII - UZINA ELECTRICĂ DIN NOI 


S-a accentuat necesitatea unei cunoaşteri clare a Legii pentru a putea 
asigura succesul vindecării. Dar mai trebuie ceva; nu numai ceea ce 
cunoaştem este important, ci şi ceea ce simţim. Există o cunoaştere 
interioară la care trebuie să ajungem, cunoaştere ce nu este rezultatul unui 


proces intelectual. Este o cunoaştere mistică de prim ordin, obţinută direct 
de la sursă. Vindecătorul poate folosi, pentru a ajunge la adevăr, calea 
intelectului sau a raţiunii, dar la acestea se mai adaugă o a treia cale şi 
anume aceea a percepţiei imediate. 

Această cale îl conduce la adevărul ce este mai degrabă intuit, decât 
raţionat. El intuieşte Prezenţa Divină care umple întregul Univers şi pe sine. 
Simte această prezenţă în orice şi în oricine pe care-l întâlneşte şi aceasta îi 
dă convingerea în unitatea de neînfrânt a întregului. 

Misticul nu este o persoană ciudată sau neapărat un medium. El nu se 
asociază cu spiritele, nici nu aude voci sau interpretează vise. Ceea ce îl 
deosebeşte este faptul că el "percepe intuitiv adevărul şi, fără procese 
mentale conştiente, ajunge la realizarea spirituală". El a ajuns să ştie că 
Divinitatea e în el şi că a învăţat să se izoleze de vocile arţăgoase ale 
oamenilor, de falsele lor noţiuni, de tendinţa de a accepta idei banale, 
comune şi a coborât în profunzimea sa, acolo unde se ia contact cu 
Divinitatea. Într-un sens el l-a privit pe Dumnezeu în faţă, a auzit lucruri pe 
care instinctiv le recunoaşte ca adevăruri de bază şi a revenit pentru a vorbi 
despre ceea ce cunoaşte cu certitudine. 

Nu numai fondatorii marilor religii, dar şi mari poeţi ca Dante, Tennyson, 
Shelly, Walt Witman şi altii, au avut această calitate mistică a intuiţiei. 
Citind operele lor, ne dăm seama că au mers întotdeauna în urma Prezenţei 
vii, care s-a manifestat în ceea ce ei au scris. Cunoaşterea mistică 
accentuează mai întâi Realitatea Prezenţei Divine şi posibilitatea de a ţi-o 
apropia în mod conştient. Umple nu numai omenirea ci şi întregul Univers, 
munţi, râuri, copaci, păsări, fluturi etc, trăim într-un Univers spiritual. 

Din această cunoaştere perfectă a Universului derivă altă concepţie, 
aceea că destinul constă în a manifesta perfecțiunea în tot ce faci. Specia 
umană îşi desfăşoară activitatea în iluzia că omul s-a născut să aibă parte 
de boală, de necazuri şi de frustrări. Acest lucru a fost crezut atât de mult 
timp, încât a ajuns să fie privit ca un adevăr, dar este un neadevăr şi, în 
anumite momente, intuim adevărul care este acela că omul s-a născut 
pentru a avea un destin minunat, că standardul său de viaţă este mult mai 
sus decât a acceptat specia. Experienţa obişnuită a speciei a fost aceea a 
înfrângerii şi a bolilor. Astfel că ne-am născut cu acumulare de amintiri 
negative ce s-au impus atât de evident, încât le-am acceptat ca destin. Dar, 
în momentele de iluminare, cei mai mulţi dintre noi au simţit că nu acesta a 
fost nivelul de viaţă urmărit. Este un standard fals pentru ceea ce ar trebui 
să fie normal, acceptat deoarece am privit viaţa prin ochii speciei. Şi totuşi, 
întrezărirea perfecțiunii spirituale şi fizice a fost atât de elevată faţă de 
acest fals standard, încât de-abia am îndrăznit să o exprimăm în cuvinte. 

Trebuie să căutăm adevărul normal, deoarece vom obţine numai ceea ce 
am acceptat mental drept normal. Vom experimenta întotdeauna numai 
ceea ce socotim ca normal, nu ceea ce dorim sau pentru că ne rugăm. 
Mulțimea a privit cu ochii experienţei speciei şi aceasta a fost limita pe care 
a putut-o atinge. Trebuie să privim viaţa prin ochii Spiritului, pentru că, dacă 
am luat naştere din Spirit, urmează logic că orice ar fi Spiritul în sine, avem 
dreptul să ne aşteptăm ca noi să-l putem reproduce în noi înşine. Acesta 
este standardul superior văzut în lumina a ceea ce omul a realizat, deşi 
tendinţa este de a se retrage de la el şi a accepta standardul inferior. 

Aceasta înseamnă stagnare. Omul trebuie să trăiască în lumina 
adevărului superior pe care-l cunoaşte. El trebuie să continue spre 
experienţele superioare şi, pentru a încerca binele deplin, trebuie ca mental 
el să tindă spre cel mai înalt bine ca nivel normal al vieţii. 

Există unele adevăruri pe care le cunoaştem, dar pe care niciodată nu le 
putem dovedi prin procese raţionale. Acestea sunt lucruri ce dau forţă, 
pondere şi convingere în lucrarea noastră. Atunci când Isus le spunea 


discipolilor săi că ei învățau pe alţii lucruri pe care ei le învăţaseră la rândul 
lor de la alţii, pe când El vorbea despre lucruri pe care le ştia şi le văzuse, 
prin aceasta revela unul din secretele formidabilei sale autorităţi asupra 
forţelor răului. El nu stătea mult la discuţie; demonstra modul de acţionare 
al acestei Prezențe, care de fapt era parte integrantă din El însuşi, şi lăsa 
rezultatele să vorbească. 

Isus învăţa că "Există o Lege transcedentală absolută în faţa căreia toate 
celelalte legi nu înseamnă nimic". El învăţa că: "Această Lege, prin însăşi 
Prezenţa ei, vindecă orice lucru care vine în contact cu ea". El ştia intuitiv că 
Divinitatea este indivizibilă; prin urmare, Divinitatea şi Universul sunt 
inseparabile. Într-adevăr, în loc de a vorbi despre Dumnezeu şi Universul 
Lui, sau despre Dumnezeu şi om, sau despre Dumnezeu şi orice altceva, El 
ne vorbea despre Dumnezeu şi Universul Lui în om, prin această prezenţă 
inerentă. El mai învăţa că Infinitul nu poate fi fracţionat, nu poate fi altceva 
decât o unitate singură, completă. Cum omul este o parte din acest Mare 
Întreg, nu ar putea fi niciodată despărţit de Divinitate. Prin urmare, bolile 
sunt numai iluzii ale simţurilor şi niciodată realităţi. 

El ştia că Dumnezeu, fiind indivizibil, trebuie să existe în totalitatea Lui în 
orice fiinţă umană. Astfel, ori de câte ori vorbea în prezenţa unei boli, nu 
aducea un soldat ca să gonească inamicul; El aducea o întreagă armată şi 
ştia că victoria va fi a Lui, deoarece nu există nimic care să se poată opune 
acestei Prezențe Atotputernice. Divinitatea aceasta dinlăuntrul omului era 
asociată Lui permanent. 

Astfel că El umbla şi vorbea cu oamenii la suprafaţă, dar în interior El 
vorbea cu Tatăl dinlăuntru. Cum era supus asaltului teribil al gândului 
mulţimii asupra mentalităţii Sale, El trăia retras în cele mai profunde centre 
ale fiinţei sale, păstrând centrul său spiritual deschis faţă de Prezenţa 
Spiritului. "Căci Spirit cu Spirit se pot întâlni". El era supus încercărilor de tot 
felul, dar atunci când apăsarea din afară devenea prea intensă, se retrăgea 
într-un loc izolat pentru ca acolo să-şi recapete viziunea clară a Prezenţei 
dinlăuntrul său şi a unităţii inseparabile cu Tatăl. Când revenea întărit în 
forţa sa de vindecare, El dădea o explicaţie simplă: "Tatăl din Mine, El este 
acela care îndeplineşte lucrarea". 

Astfel că revenim la faptul că vindecarea nu este îndeplinită de 
vindecător, prin efortul lui, ci prin permiterea adevărului să pătrundă în 
oameni şi să-i faca liberi. Acest adevăr al Unităţii Dumnezeu-om, clar 
înţeles, vindecă boala, recunoscându-i nimicnicia. In adevăr, suntem 
vindecaţi de boli pe care nu le-am avut niciodată decât în falsa noastră 
credinţă. Căci Dumnezeu nu poate fi bolnav şi noi suntem una cu 
Dumnezeu. Când ne dăm seama de puterea formidabilă ce se manifestă în 
întregul Univers, înţelegem că: "Toată puterea mi-a fost dată, această 
putere face minuni, face ca lucruri aparent mari să devină neînsemnate." 

Unele lucruri ajută pentru a păstra acest simţ al Prezenţei ce sălăşluieşte 
în noi. Să ne obişnuim a gândi la Prezenţa Divină şi să o căutăm peste tot, 
să o recunoaştem, să o cultivăm. Teologii au separat lumea în lume fizică şi 
lume spirituală. Să dărâmăm acest zid despărțitor. Să învăţăm a-l vedea pe 
Dumnezeu în Universul Lui, deoarece îl putem găsi peste tot şi el în toate 
există. Nimic nu va fi imposibil pentru cel care va gândi cu asiduitate la 
Prezenţa Divină, dar nu în maniera teologică. Aceasta nu înseamnă a deveni 
mai puţin umani sau a renunţa la plăcerile obişnuite ale vieţii. Nu înseamnă 
însă nici să adoptăm o atitudine religioasă, ca şi cum această prezenţă ar fi 
ceva de care să ne temem şi că nu ne este permis să o uităm nici o clipă. 

Deşi abordarea în mod intelectual a subiectului este de nepreţuit, să nu 
uităm niciodată că puterea vine de la cultivarea sensului mistic. Prin calea 
intelectuală, adevărul este abordat pe dinafară; prin sensul mistic, aceasta 
se face în interior. Trebuie să dezvoltăm latura interioară a vieţii. Facem 


aceasta folosind un timp contemplarea calmă a faptului că fiecare dintre noi 
este complet pătruns de această Prezenţă Divină, ca şi Isus sau alţi oameni 
proeminenţi; că fiecare grăunte de energie ce a stat la dispoziţia Lui, se află 
şi la dispoziţia noastră. 

In cazul când, cu toate cunoştinţele căpătate, se strecoară îndoiala, 
trebuie negată realitatea oricărei contraziceri şi să fie căpătată convingerea 
că aparenţa acestei stări poate fi schimbată la voinţă, revenind la situaţia în 
care se poate folosi orice ajută la renaşterea adevărului şi înţelegerea lui. 
Dacă este în cauză un anumit organ (inimă, plămâni, ochi etc.), îl 
înconjurăm cu iubire vindecătoare, ne adresăm cu calm şi armonie, 
impunând senzaţia de sănătate. In acest fel se reprezintă imaginea unui 
organism perfect şi armonios, un adevărat lăcaş al Spiritului, şi se oferă 
acea imagine legii Minţii, care - aşa cum ştim - exprimă într-o clipă că omul 
este cel mai mare, mai măreț şi mai puternic lucru din Univers. Dacă nu ne 
dăm seama de acest fapt, imensitatea Universului ne poate înspăimânta. 
Or, omul este cu mult mai mare decât oricare din formele şi forţele ce se 
manifestă în Univers. Ele îl pot depăşi în volum, dar el le este superior 
deoarece este Minte. Conformaţia lui fizică îl obligă să rămână pe această 
planetă, dar mintea lui îi permite să rătăcească prin univers şi să creeze 
mijloacele care să-i dea posibilitatea de a afla tainele acestuia. Şi totuşi, 
omul rămâne superior faţă de tot ceea ce ela creat până acum, sau va mai 
crea. 


CAPITOLUL IX - CAZURI DE VINDECARE 


Este ştiut că cuvintele, prin ele însele, nu conţin nici o putere magică. Ele 
sunt valabile numai ca ghid al gândului nostru în timpul tratamentului 
mental sau spiritual. Gândul este acela care vindecă. Simpla repetare a 
cuvintelor nu are nici o valoare dacă nu întărim aceste cuvinte cu gândul 
adecvat. Cuvintele în sine nu pot fi complet diferite - nefiind necesară o 
anumită formulă magică - pentru că gândul este acela care le susţine şi le 
dă putere. 

In unele vindecări complete, calea folosită a fost înlăturarea, de la 
începutul tratamentului, a cauzei ce a dat naştere afecțiunii. Astfel, în cazul 
unei eczeme rebele, ce nu a putut fi vindecată prin nici una din metodele 
cunoscute (ape termale, alifii şi alte medicamente), a fost necesar ca 
pacienta să înţeleagă că stările de animozitate, amărăciune, profund 
implantate în conştiinţa ei - cauzate de fricţiunile dintre ea şi o rudă 
apropiată - stăteau la baza afecțiunii sale. Vindecarea nu s-a putut produce 
decât după ce a reuşit să elimine aceste stări de iritaţie şi amărăciune, 
înțelegând profund semnificaţiile din Rugăciunea Domnului: "Şi ne iartă 
nouă greşelile noastre, precum şi noi iertăm greşiţilor noştri”. 

Această rugăciune nu este pentru iertarea eternă a unui păcat teoretic, ci 
se referă la un principiu fundamental şi anume că orice ranchiună păstrată 
în inimă, în mod automat închide manifestarea perfecțiunii spirituale. Prin 
urmare, succesul în cazul arătat a fost obţinut în momentul în care pacienta 
a reuşit să se plaseze pe poziţia Spiritului care nu condamnă pe nimeni. lată 
forma de expunere folosită de această pacientă, ce se redă pentru 
eventualitatea că va fi folosită ca ghid: "Eu, Mary H. sunt acum înconjurată 
de Mintea Subiectivă Universală. Verişoara mea, Jane jones, este de 
asemenea înconjurată de această Minte. Amândouă gândim în ea şi cu ea în 
acest moment. Nu pot exista două curente de gândire ostile în această 
Minte Unică. Eu pronunţ acest cuvânt, care este Lege în interiorul stării 
mele mentale, adică în Minte nu există decât o condiţie de linişte, deci, atât 
eu cât şi vara mea ne aflăm în totală pace în această Minte. Mă iert pe 
mine, precum şi pe ea pentru orbirea noastră ce a provocat o perturbare ce 


nu există acolo. Elimin total, şterg şi dizolv orice sentiment de jignire, toată 
supărarea, toată iritaţia. Nu există nimic, nicăieri, care să aibă puterea de a 
mă irita, pentru că mă aflu în calmul etern al Spiritului. Sunt întruparea 
Spiritului, care nu emană decât pace, armonie, perfecţiune. O îmbrăţişez pe 
Jane Jones şi o învălui cu cea mai caldă şi mai profundă iubire. Invălui pe toţi 
cu aceeaşi caldă iubire divină inspirată. Mă pronunţ pentru înlăturarea 
oricărui sentiment de iritare în lumea mea şi emit pacea mea, care să 
învăluie orice vine în contact cu mine." 

"Corpul meu este substanţă spirituală şi nu poate fi îngrădit de nimic care 
să-l enerveze. Pielea mea este şi ea un loc de sălăşluire a Spiritului şi nu 
cunoaşte decât pacea, fineţea, netezimea. Acum îndrept Legea Minţii să 
manifeste în stările mele mentale, în corpul meu, în pielea mea, acea 
perfecţiune spirituală care ţine întotdeauna de prezenţa Spiritului. Acum, în 
mod conştient, predau acest corp lucrării perfecte a Legii perfecte, în acord 
cu acest cuvânt al meu de perfecţiune. Mă bucur de perfecta ei împlinire, 
pentru că ştiu că ea se produce chiar în clipa de faţă." 

Această formulă a fost repetată de trei ori pe zi, după 15 minute de citit 
şi meditat la lucruri spirituale. În câteva săptămâni eczema a dispărut 
complet şi nu a mai reapărut. Atunci când Isus vorbea mulţimii, spunând că 
dacă ei aduceau daruri la templu şi-şi aminteau că nutreau sentimente de 
ostilitate între ei şi alţii, atunci ar fi fost mai bine să lase darurile acolo, să 
se împace cu semenii, apoi să vină şi să-şi formuleze cererile; prin aceasta, 
El le arăta Legea Spirituală Fundamentală. 

Nu este neapărat nevoie să iei contact cu semenul şi să te împaci cu el. E 
bine, când se poate, dar principiul este să te împaci cu acesta în conştiinţa 
ta. Şterge amărăciunea din partea ta şi din stările tale mentale. Aceasta nu 
înseamnă că Dumnezeu te priveşte şi zice: "Foarte bine, acum te vei 
vindeca", ci că se restabileşte mental acordul cu armonia universală, care 
este singura stare a minţii în care perfecțiunea spirituală se poate 
manifesta. Nu putem manifesta o stare fizică pozitivă întreţinând în acelaşi 
timp o stare mentală opusă. Mentalul şi fizicul trebuie aduse la starea lor de 
armonie şi înţelegere desăvârşită. 

O altă vindecare a unei sinuzite rebele, ce avea drept cauză un complex 
de persecuție, nu a fost posibilă decât atunci când pacientul s-a convins că 
jignirile şi persecuțiile a căror ţintă se considera, nu erau în realitate 
fondate. Să ne dăm seama că, dacă cineva ar dori să ne jignească, asta nu 
are efect decât dacă noi acceptăm jignirea, căci nu este în puterea celuilalt 
să o impună. Aceasta se produce numai dacă ne lăsăm afectaţi. Fără 
îndoială că în fiecare zi, una din cunoştinţele noastre nu ne agreează şi 
spune ceva neplăcut despre noi. Dacă nu-i dăm ascultare, atunci jignirea nu 
se produce, ceea ce dovedeşte că gândurile sau cuvintele altora, în ele 
însele, nu au nici o putere asupra fericirii noastre. De fapt, noi singuri avem 
puterea de a ne răni sufleteşte, prin reacţia mentală proprie la lucrurile 
spuse sau făcute. 

Nu ar fi deci preferabil să adoptăm această atitudine: dacă într-adevăr, 
are intenţia să mă jignească, refuz să o accept; iar dacă nu a avut de gând 
să mă jignească, de ce să o iau drept jignire? 

În primul rând trebuie să fim sinceri cu noi înşine, adică să ne eliberăm 
de gândirea limitată, căci totdeauna gândul este acela care impune 
restricţii; mai târziu apare manifestarea fizică a acelui gând restrictiv. Prin 
urmare, pentru a curăța fizicul, trebuie să facem o curăţenie mentală şi 
spirituală. 

O impresie penibilă din trecut, repetată, care a stârnit atunci o reacţie 
emotivă puternică - de exemplu, vederea unui infirm purtat în scaunul pe 
roţi - rămâne imprimată în subconştient, deşi cu trecerea anilor pare că s-a 
şters din amintire. Dar, de fapt, nu uităm niciodată ceva ce am văzut sau 


am auzit. Toate impresiile sunt împinse afară din mintea obiectivă de către 
alte impresii sau imagini şi apoi sunt depozitate în vastele profunzimi ale 
minţii subiective. 

Sunt cazuri în care amprenta dominantă a modelului de gândire 
subiectivă declanşează acţiunea Legii Minţii, producând în final perturbații 
serioase, corespunzătoare impresiilor aparent uitate. Pentru tratarea 
mentală a unor astfel de cazuri, trebuie căutate şi stabilite cu precizie, din 
trecutul pacienţilor, cauzele reale care au provocat acţiunile actuale. 
Tratamentul propriu-zis constă în refuzul de a accepta falsa realitate a bolii 
şi de a şterge şi desfiinţa complet gândul-formă ce provoacă boala. 
Totodată, întrucât gândul-formă, în astfel de cazuri, lucrează fără a fi 
conştienţi, se impune ca, în mod definitiv şi conştient, să se prezinte Minţii 
modelul opus al tabloului, adică acela de sănătate perfectă a infirmului a 
cărui apariţie a produs impresia penibilă înregistrată de pacient şi urmările 
de mai târziu ale acesteia. Atât pacientul tratat, cât şi infirmul din trecut, 
trebuie să fie reprezentaţi mental de către pacient ca posedând o sănătate 
perfectă. 

Slăbiciunea în orice parte a corpului este numai o iluzie a simţurilor, iar 
Legea Spiritului Vieţii în Cristos ne-a eliberat de legea aparentă a păcatului 
şi a morții. 

Stările de teamă se ţin agăţate cu tenacitate de om. Adeseori este 
necesar pentru un pacient un oarecare timp pentru a le înlătura cu 
desăvârşire. Unii se întreabă de ce nu s-ar produce aceasta instantaneu? 
Răspunsul este că s-ar putea întâmpla şi aşa, dacă conştiinţa ar fi 
întotdeauna perfectă. Dar Mintea lucrează oricum, iar persoana ce are 
nevoie să-şi schimbe obiceiurile mentale de-o viaţă ar trebui să fie 
încurajată de a face aceasta şi să nu i se afirme categoric că Divinitatea 
poate acţiona pe loc. Astfel riscă să renunţe la tratament pentru că 
vindecarea nu se produce pe loc. 

Este recomandabil să se evite discuţiile - sau persoanele ce le provoacă - 
cu privire la stările morbide, maladii etc, demonstrând prin aceasta că sunt 
mental infectate, emanând gânduri poluante ce îngreunează curăţenia 
mentală. 

În sens contrar, există persoane a căror prezenţă are efect vindecător. 
Aceştia sunt cei care caută cu persistenţă să vadă perfecțiunea Spiritului în 
orice şi în oricine, chiar şi în aceia pe care lumea îi numeşte infirmi sau 
bolnavi. 

Trebuie să practicăm convingerea intimă în propria noastră conştiinţă că 
nu există nici un motiv de enervare. Aparenţa exterioară s-ar putea să 
persiste încă, dar pe aceasta o priveşte omul obişnuit, în timp ce omul divin 
pătrunde dincolo de aparenţe şi se adresează inimii. Când ajungem să 
învăluim totul cu imaginea ce rezultă din tabloul Divin, suntem mai aproape 
de realitate decât aceia care văd contrariul, pentru că ei trăiesc încă în 
lumea simţurilor, pe când noi am reuşit să pătrundem în inima Realităţii. 
Apoi, când se iveşte ocazia de a trata o boală, nu mai trebuie să ne 
smulgem dintr-o atitudine negativă şi să ne străduim a ne ridica pe poziţia 
viziunii spirituale. Nu este rezonabil să presupui că te poţi înconjura de 
gânduri sau cuvinte de boală, chin, neplăceri, sărăcie, invidie, critică, 
gelozie şi lăcomie timp de 23 de ore pe zi şi să pretinzi ca în ora rămasă 
poţi pune în mişcare Legea Spirituală. Când Isus a spus discipolilor săi că, 
dacă nu lucrează în vie, nu se pot aştepta să obţină roade, nu făcea altceva 
decât să demonstreze acest principiu; la muncă puţină, roade puţine, 
recoltă mică; la munca multă, recoltă bogată. Deci trebuie facut un efort 
deliberat pentru a umple conştiinţa cu gânduri de perfecţiune, chiar dacă 
uneori "nu lucrăm via chiar atâta cât se cuvine", aceasta nu trebuie să ne 
descurajeze. Prin urmare, să ne străduim a ne schimba atitudinea şi să 


vedem perfecțiunea în alţii, chiar dacă diformitatea lor este fizică sau de 
caracter. Critica este o formă blândă de ură şi uneori nu este chiar deloc 
blândă. E bine a ne feri să criticăm, chiar atunci când aparent ar fi justificat, 
ştiind că, de cele mai multe ori, critica nu are justificare. Acela care este 
mai puţin experimentat în tehnica vindecării, dar care în schimb posedă 
multă iubire pentru oricine, va obţine vindecări mai uşor decât acela care 
posedă toată cunoaşterea, dar nu are iubire. 


CAPITOLUL X - VINDECARE ŞI RELIGIE 


Vindecarea mentală şi spirituală nu este exclusiv apanajul religiei. Unii 
obiectează că se face prea multă aluzie la învăţătura lui Isus sau că se 
citează din Biblie pentru exemplificări. Isus a propovăduit calea de trezire, 
s-a referit la faptul că boala nu are nici o putere pentru că ea nu face parte 
din Planul Divin. Învățăturile Lui au fost atât de întortocheat interpretate, 
încât s-a făcut uz de ele ca imperativ moral şi precepte religioase. Isus nu a 
fost un mare fondator de religie. El a fost un învăţător practic, care a 
propovăduit despre adevărul cel mai util ce a fost vreodată cunoscut. 
Oamenii de religie ai vremurilor Lui i s-au opus cu înverşunare, i-au întins 
curse şi până la urmă l-au ucis. Până la urmă îl cităm ca pe un mare 
maestru al ştiinţei vindecării, mai puţin decât ca pe o autoritate religioasă, 
deşi El a fost şi una şi alta. 

Tot ceea ce suntem este rezultatul gândurilor noastre, ceea ce gândeşte 
omul, aceea este el - spune Biblia. Buddha a învăţat Legea Karmei sau a 
Cauzei şi a Efectului, adică: consecinţa poate fi tot aşa de greu să ocolească 
o cauză care a provocat-o, după cum un om nu poate scăpa de umbra sa 
proprie. 

Fiecare om este liber; el este făuritorul propriului său destin în virtutea 
opţiunilor sale; dar, formulându-şi alegerea, implicit trebuie să accepte şi 
urmarea ce este cuprinsă în această opţiune. Buddha a mai învăţat că 
Legea Cauzei şi a Efectului acţionează numai în lumea aparenţelor şi nu 
poate afecta omul spiritual, etern, căci atunci omul se vede în unitatea 
inseparabilă cu Universul şi cu Prima Cauză Neschimbătoare, şi el reuşeşte 
să proiecteze această Primă Cauză în toată perfecțiunea ei, în corpul său. 

Platon şi epicurienii, stoicii, toţi propovăduiau că stările mentale 
interioare se reflectă în stările fizice exterioare. Ei au accentuat faptul că 
viaţa interioară este la originea atât a bolii, cât şi a sănătăţii. Filosoful 
Plotonius a urmat calea acestui adevăr şi a fost capabil, în numeroase 
cazuri, să vindece pe cei ce veneau la el. Spinoza, Kant, Descartes, Hegel şi 
Swedenborg, cu toţii - mai mult sau mai puţin - au afirmat faptul că boala şi 
sănătatea au originea în viaţa gândirii. 

Problema reală a fost întotdeauna de a se găsi calea proprie spre a 
ajunge la factorii cauzali - cauzele de boală ascunse în străfundurile abisale 
ale conştiinţei umane. Cercetările făcute de-a lungul timpurilor în căutarea 
cauzelor adevărate au dus, pe diferite căi, la aceeaşi constatare şi anume 
că omul, dacă nu-şi controlează şi nu-şi stăpâneşte stările mentale, acestea 
îl subjugă şi atunci devine sclavul împrejurărilor şi diferitelor condiţii. 

În vremurile noastre, practicienii şi cercetătorii vindecării mentale se pot 
împărţi în două grupe, în funcţie de metoda folosită. Prima grupă este aceea 
în care intră psihologul, psihiatrul, sugestionerul, magnetizorul; la baza 
lucrului stau analiza şi sugestia. Ei tratează pe individ ca o entitate 
separată, ce are o minte cu totul aparte de Mintea Divină. 

In a doua grupă intră aceia care folosesc metoda indicată în lucrarea de 
faţă; este metoda folosită de Isus. La baza ei stă unitatea de nezdruncinat a 
lui Dumnezeu în Universul Său. Omul este fiinţă spirituală, trupul este 
substanţă spirituală; ca atare, nu a fost niciodată bolnav, deoarece Spiritul 


nu poate fi bolnav. E adevărat că omul simte durere, suferă de boală sau 
deprimare ca o încercare, dar aceste manifestări nu sunt decât reflexia 
stărilor sale mentale. Aceste stări, în fond, nu au realitate durabilă. Prin 
prezenta lucrare s-a încercat a se arăta calea de integrare cu Mintea Divină 
şi deci, trebuie să ne îndreptăm gândurile în permanenţă către Dumnezeu. 

Când ne aflăm în faţa unui caz de boală - fie că este vorba de noi sau de 
altcineva - ne îndreptăm cu mintea imediat spre Dumnezeu, spre 
Perfecţiune şi ne străduim să ne convingem că aceasta este starea reală. In 
timp ce lucrăm, gândul nostru este în permanenţă ocupat de Perfecţiunea 
Eternă, din lumea spirituală de iubire, de pace, armonie, bucurie şi 
sănătate, frumuseţe şi puterea lui Dumnezeu, până ce putem vedea toate 
aceste calităţi reflectate în fiinţa bolnavă. In concluzie, se poate afirma ca 
atunci când se va atinge gândul perfect, se va obţine efectul cel mai bun 
posibil. 

Se pune întrebarea dacă omul tracasat de vicisitudinile vieţii se poate 
ridica deasupra lumii şi influenţei ei, aşa încât să-şi poată perfecta gândirea 
şi să-şi dea seama că gândul este reflectat în corpuri sănătoase, afaceri 
prospere, mediu înconjurător fericit etc. Desigur că se poate realiza aşa 
ceva. Chiar în clipa când citiţi aceste rânduri, cineva pune în acţiune Legea 
Minţii în ajutorul unui trup bolnav. Această metodă de tratare a bolilor se 
răspândeşte tot mai mult. Ea este folosită de Isus şi este ştiinţifică pentru că 
foloseşte energia cosmică, care nu este altceva decât Inteligența Divină. 
Omul nu înţelege pe deplin această forţă, dar a învăţat un lucru despre 
aceasta şi anume că poate fi dirijată cu mintea în direcţia dorită. Omul nu 
este singur în Univers. El este întruparea forţei, care este gata oricând să-i 
armonizeze întreaga lui fiinţă. Fiecare individ este ţinut etern ca o concepţie 
perfectă în Mintea Divină, adică el este Ideea Perfectă a lui Dumnezeu, are 
dreptul să creadă că Spiritul doreşte să se manifeste prin el. 

Vindecarea este o experienţă binecuvântată, dar există ceva mai presus 
de aceasta şi anume să trăieşti zilnic în aprecierea faptului că eşti lăcaşul 
perpetuu al Spiritului, că Mintea lucrează continuu în noi şi prin noi. Chiar în 
clipa de faţă există în fiecare dintre noi, în mod latent, destulă Forţă Divină 
ca să ne poată scoate din orice dificultate. 

Unul dintre lucrurile remarcabile ale tratamentului mental şi spiritual este 
acela că poate avea uneori rezultate spontane. Nu este nevoie de studii 
îndelungate pentru a-l pune în practică. Vindecarea nu este un transfer de 
gândire, ci este mişcarea Spiritului prin Legea Minţii. Corpul este acela care 
se schimbă. 

Pentru obţinerea unei stări de echilibru şi pace interioară, nu este nevoie 
să devenim sihaştri sau să ne rugăm şi să ne retragem în mănăstiri din 
vârfuri de munte. Din contra, putem să ne continuăm multiplele noastre 
obligaţii în această lume activă şi totuşi, omul interior poate fi permanent în 
contact cu Tatăl dinlăuntru. 

Curenţii vieţii se scurg totdeauna într-o singură direcţie. Ei nu-şi vor 
schimba cursul, tot aşa după cum nici Tatăl nu-şi schimbă poziţia. Omul 
trebuie să se adapteze la acest curent de viaţă şi atunci va descoperi 
armonia integrală. Toate necazurile sale vin de la faptul că el taie de-a 
curmeziş curenţii vieţii. El se poate chiar distruge făcând aşa. Distrugerea 
nu vine niciodată de la Spirit, ci de la faptul că, în faţa curentului armonios, 
omul s-a hotărât să se abată şi să-l înfrunte. Implorarea şi rugăciunile nu 
vor determina pe Tatăl să schimbe direcţia acestui curent al armoniei. 
Omul, deci, trebuie să se reîntoarcă şi să-şi reia locul ce i-a fost desemnat 
cooperând cu acest curent în loc să-l întretaie. Aceasta este adevărata 
învăţătură despre Cauză şi Efect. Omul este în întregime Minte, de la suflet 
până la atomii fizici. Aşa cum gândul Divin condensat a devenit Universul 
Fizic, tot aşa şi gândul omului devine micul său univers fizic. Nu este strict 


adevărat când spunem că viaţa de gândire a omului influenţează pur şi 
simplu viaţa lui fizică. Repetăm aceasta din când în când pentru că este o 
cale valabilă pentru a atrage atenţia asupra influenţei mentale. Adevărul 
este însă că gândul omului devine forma lui materială. Imprejurările din 
viaţa şi condiţia fizică a omului sunt de fapt propriul lui model de gândire, 
prelucrat în formă. lată de ce spunem că manifestarea sa nu se poate 
niciodată ridica, nici măcar cu un centimetru, deasupra nivelului său de 
gândire. Aşa se explică faptul că, cu cât realitatea gândului este superioară, 
cu atât efectele sunt mai bune. Acesta este motivul ce ne face să atragem 
atenţia asupra spiritualului şi tratamentului nostru. Această Forţă interioară 
a Spiritului este superioară atât vibraţiei fizice, cât şi celei mentale. Este 
Spirit pur, cu mult deasupra puterii mentale sau concentraţiei, sugestiei sau 
altor activităţi psihologice. Nu poate fi înregistrată prin mijloace umane. 
Acţionează în tăcere, tot aşa cum lumina Soarelui se aşterne peste câmpie. 
lată de ce tratamentul nu este niciodată înregistrat de simţuri, întrucât 
acţiunea este extrasenzorială. În timpul tratamentului, pacientul nu simte 
neapărat ceva deosebit şi uneori este dezamăgit, pentru că nu are senzaţia 
că intră un foc în el, sau alte manifestări asemănătoare; dar viaţa Spiritului 
nu este tangibilă. Nu este ceva electric, care să îşi impună prezenţa. Se 
strecoară pe nesimţite în tot corpul, lucrând activ în fiecare celulă, 
reproducând propriul ei tablou, cu aceeaşi pace competentă cu care 
dirijează Universul. Şi totuşi, efectele sunt vizibile. Corpul începe să arate o 
îmbunătăţire a condiţiilor exterioare. O nouă pace pătrunde conştiinţa, o 
nouă vitalitate începe să se facă simțită, vechea stare începe să dispară şi 
toate lucrurile sunt înnoite. 

lată cum o persoană informată cu menajamente de cadrele medicale că 
"din păcate, nu este nimic de făcut" pentru salvarea sa, îşi înlătură 
diagnosticul, ignoră prognoza, se desparte de temerile sale şi îşi spune, 
perfect lucidă şi cu toata convingerea: "Sunt perfect conştient că întreaga 
Viaţă a Universului curge prin corpul meu în această clipă. Mai ştiu că 
Mintea nu cunoaşte astfel de stări de lucruri, incurabile. Imi dau seama că 
singurul lucru ce împiedică restabilirea mea perfectă este propria mea 
orbire faţă de adevăr. Din această clipă îmi afirm unitatea mea cu 
Perfecţiunea Divină. Îndepărtez credinţa în realitatea bolii şi-mi afirm totala 
mea credinţă în Prezenţa Perfecţiunii din mine. Nu este nevoie să fac apel la 
un Dumnezeu îndepărtat din ceruri, Dumnezeul Universului este în mine 
acum. A fost în mine toată viaţa mea, niciodată forţându-şi prezenţa asupra 
mea, dar aşteptând ca în scurtă vreme să-L recunosc. Toată viaţa am fost 
orbit, dar acum privirea mi s-a luminat de adevăr şi adevărul mă eliberează 
de legea păcatului şi a morţii. 

În această clipă insist asupra faptului că această mare creatoare, Legea 
Mintii, îşi aşteaptă cuvântul. Îmi rostesc cuvântul pentru manifestarea în 
mine a tot ce este Spiritul însuşi. Aduc mulţumiri pentru perfecțiunea mea 
descoperită şi mă eliberez în întregime de orice diagnostic, prognoză sau 
simţuri, lăsând să pătrundă activitatea creatoare a Minţii". Apoi se 
îndepărtează de la întreaga sa condiţie cu gândul. "Şi acum mă avânt în cea 
mai profundă adâncime, mă cufund sau înot". Însuşi faptul de a-şi elibera 
întreaga stare către Minte îl va uşura mental, aşa încât nu se va mai 
interpune prin propria sa stare de tensiune între sine şi perfecta lucrare a 
Spiritului prin Minte. Se înţelege că cea "mai profundă adâncime" o 
constituie profunzimile Minţii în care te afunzi. n 

Viaţa nu poate fi niciodată oprită. Nimic nu-i poate sta în cale. În sufletul 
fiecărei făpturi umane există în stare latentă destulă Forţă Divină pentru a 
transforma întregul corp în perfecţiune. Această Forţă este filtrată prin 
conştiinţa umană. Nu există nici o altă cale prin care să se poata opera, 
deoarece când Dumnezeu face ceva pentru noi, o face prin noi. Când cineva 


se află într-o situaţie neplăcută şi se întreabă de ce soarta l-a oropsit, 
niciodată Tatăl nu va mişca un deget pentru a-l scoate din impas. Toată 
răspunderea îi aparţine. Dacă însă îşi schimbă părerea şi vine el la Tatăl, va 
descoperi că toate resursele Tatălui îi stau la dispoziţie. De fapt, aceste 
resurse le avea permanent şi s-ar fi putut bucura de ele dacă ar fi ştiut din 
proprie iniţiativă. (Acest adevăr este ilustrat în pilda "Fiul rătăcitor”). 
Incheiem lucrarea de faţă prin recunoaşterea clară şi precisă a faptului că 
certitudinea vindecării nu depinde de capriciul nesigur al unui Potentat 
Ceresc, ci ea există ca posibilitate în însăşi puterea noastră, în sensul de a o 
primi sau de a o refuza. Aceia care o refuză nu vor găsi altă cale de a obţine 
libertatea fizică integrală. Aceluia care se ridică la niveluri mai înalte de 
gândire şi viaţă, un nou aspect al lumii i se prezintă. El vede lumea gemând 
sub apăsarea bolii şi a frustrării, dar el este profund conştient de armonie şi 
sănătate. El pare a trăi şi a se mişca în altă lume, ridicat cu mult deasupra 
falsei păreri de necesitate a bolii şi dorim ca toţi să poată vedea şi înţelege 
că boala este o realitate numai pentru cei care cred că există. Atunci îşi 
exprimă cuvântul pentru aceia care caută să fie mântuiţi din această 
sclavie, cuvântul său are formă şi forţă, deoarece este trezit către 
recunoaşterea unităţii sale cu Forţa. Aceia care ajung la certitudinea 
vindecării prin propriile lor forţe, intră în cea mai deplină măsură a vieţii, 
căci: "Am venit ca să poţi avea viaţă, şi ca să o poţi avea din abundență". 


